cyanic-selkie/wikianc huggingface dataset:
സെന്റ് ലോറൻസ് ഉൾക്കടൽ
അതിരുകൾ
ലാബ്രഡോർ ഉപദ്വീപിനും ക്യൂബെകിനും വടക്കാണ്‌ ഈ ഉൾക്കടൽ. ന്യൂ ഫൌണ്ട് ഐലാൻഡ്സ് ഈ സമുദ്രത്തിനു കിഴക്കാണ്. നോവ സ്കോട്ടിയ ഉപദ്വീപ് ഈ സമുദ്രത്തിന്റെ തെക്ക് ഭാഗത്താണ്. ഈ ഉൾക്കടലിൽ പതിക്കുന്ന മറ്റു നദികൾ മിരാമിച്ചി നദി, ഹംബർ നദി തുടങ്ങിയവയാണ്.
ചരിത്രം
19000 വർഷങ്ങൾക്കു മുന്പ് വരെ ഈ പ്രദേശം പൂർണ്ണമായും ഒരു മൈൽ വരെ ആഴത്തിൽ  മഞ്ഞിൽ മൂടിയിരുന്നു. ഇത്രയും മഞ്ഞു കര പ്രദേശത്തെ താഴ്ത്തി വയ്ക്കുകയായിരുന്നു.അവസാനം മഞ്ഞ് ഉരുകിയപ്പോൾ അത്രയും ഭാഗത്തെ ഭൂമി ഉയർന്നു വന്നു. അതോടെ ഈ പ്രദേശത്തെ ജൈവ വൈവിധ്യം പതിൻമടങ്ങ്‌ വർദ്ധിച്ചു. ആ സമയത്തെ സെന്റ്‌ ലോറന്സ് നദിയിൽ നിന്നും ശുദ്ധ ജല മത്സ്യങ്ങൾ ഇവിടെയ്ക്ക് വന്നു. അറ്റ്ലാന്റിക്കിൽ നിന്നും കടൽ മത്സ്യങ്ങൾ, കടൽ ചേനകൾ ,നക്ഷത്ര മത്സ്യങ്ങൾ, പ്ലാങ്ങ്ടണുകൾ തുടങ്ങിയവയും ഈ അഴിമുഖത്തേക്ക് ദേശാടനം നടത്തി. ആദ്യമായി ഈ പ്രദേശത്ത് വന്നവർ "മിഗ്-മൌ" ന്റെ മുൻഗാമികൾ ആയിരുന്നു. കാനഡയിലെ തദ്ദേശ വാസികളായ മുക്കുവരായിരുന്നു അവർ. 9000 വർഷങ്ങൾക്കു മുന്പ് വന്ന അവർ ഇന്ന് കാണുന്ന നോവാ സ്കോട്ടിയയിലും ന്യൂ ഫൌണ്ട് ലാന്ഡ് ലും അധിവസിച്ചു .ആ സമയത്ത് അവർ കടൽനായകൾ, സാൽമൺ , തിമിംഗിലങ്ങൾ തുടങ്ങിയവയെ മത്സ്യബന്ധനം നടത്തിയിരുന്നു.
പിന്നീട് വന്ന ഫ്രഞ്ച്, പോർത്തുഗീസ് , യൂറോപ്യൻ അധിനിവേശകർ നടത്തിയ കണക്കില്ലാത്ത മത്സ്യ ബന്ധനം ഇവിടെയുള്ള ജൈവ സന്തുലനത്തെ മോശമായി ബാധിച്ചു.
പാരിസ്ഥിതിക പ്രശ്നങ്ങൾ
ഈ പ്രദേശത്ത് നടക്കുന്ന അമിതമായ മത്സ്യബന്ധനം, ജൈവസന്തുലനത്തെ  തകരാറിലാക്കിയിട്ടുണ്ട്. ഇവിടെയുള്ള ഓൾഡ്‌ ഹാരി എന്ന സ്ഥലത്ത് പെട്രോളിയം ഖനനം നടത്തുവാൻ തുടങ്ങുകയാണ്.
സംരക്ഷിത പ്രദേശങ്ങൾ
ഈ ഉൾക്കടലിലെ സെന്റ്‌ പോൾ ദ്വീപ്‌, നോവാ സ്കോട്ടിയ എന്നീ പ്രദേശങ്ങൾ കപ്പലുകളുടെ ശവപ്പറമ്പ് എന്നറിയപ്പെടുന്നു. വളരെ അധികം കപ്പൽ അപകടങ്ങൾ നടക്കുന്ന ഇവിടം  കനേഡിയൻ കോസ്റ്റ് ഗാർഡ് ന്റെ നിയന്ത്രണത്തിലാണ്.
ബോണവെഞ്ച്വർ ദ്വീപ്‌, മഗ്ദാലെയ്ൻ ദ്വീപ്‌ എന്നിവ ദേശാടന പക്ഷികളുടെ വിഹാര ഭൂമിയാണ്‌. ഇവിടെയുള്ള ദേശാടന പക്ഷിസങ്കേതങ്ങൾ കാനഡ വന്യ ജീവി വകുപ്പിന്റെ ഭരണത്തിൻ കീഴിലാണ്. ഫെഡറൽ കനേഡിയൻ സർക്കാരിന്റെ അധീനതയിലുള്ള ദേശീയ ഉദ്യാനങ്ങളാണു ഫൊരില്ലൊൺ ദേശീയ ഉദ്യാനം,പ്രിൻസ് എഡ്വാർഡ് ദ്വീപിലെ ദേശീയ ഉദ്യാനം, കോച്ചിബുഗാഗ്   ദേശീയ ഉദ്യാനം തുടങ്ങിയവ.
അവലംബം
വർഗ്ഗം:ഉൾക്കടലുകൾ വർഗ്ഗം:അറ്റ്‌ലാന്റിക് സമുദ്രത്തിലെ ഉൾക്കടലുകൾ
ബാഖ്മട്ട്
ബാഖ്മട്ട് (Бахмут, ; Бахмут) കിഴക്കൻ ഉക്രെയ്നിൽ സ്ഥിതിചെയ്യുന്ന ഒരു നഗരമാണ്. ഡൊനെറ്റ്സ്ക് ഒബ്ലാസ്റ്റിലെ ബാഖ്മട്ട് റയോണിന്റെ ഭരണ സിരാ കേന്ദ്രമാണ് ഈ നഗരം. ഒബ്ലാസ്റ്റിന്റെ ഭരണകേന്ദ്രമായി അറിയപ്പെടുന്ന ഡൊനെറ്റ്സ്കിൽ നിന്ന് ഏതാണ്ട് 89 കിലോമീറ്റർ (55 മൈൽ) വടക്കുഭാഗത്തായി ബാഖ്മത്ക നദിയോരത്താണ് നഗരം സ്ഥിതിചെയ്യുന്നത്. പ്രാദേശിക പ്രാധാന്യമുള്ള ഒരു നഗരമായി പ്രവർത്തിച്ചിരുന്ന ഇതിൻറെ പദവി 2020 ൽ നിർത്തലാക്കപ്പെട്ടു. 2022 ജനുവരിയിലെ കണക്കുകൾ പ്രകാരം നഗരത്തിൽ 71,094 ജനസംഖ്യയുണ്ടായിരുന്നു.
ചരിത്രപരമായി, ബഖ്മട്ട് നഗരം സെർബുകളും ഇതര വംശജരും ഉൾപ്പെട്ട കുടിയേറ്റക്കാർ ചേർന്ന് സ്ഥാപിച്ച സ്ലാവോ-സെർബിയയുടെ (1753-1764) തലസ്ഥാനമായിരുന്നു. 1920-1924 കാലഘട്ടത്തിൽ, സോവിയറ്റ് യൂണിയനിലെ ഉക്രേനിയൻ എസ്എസ്ആറിൽ പുതുതായി സൃഷ്ടിക്കപ്പെട്ട ഡൊണറ്റ്സ് ഗവർണറേറ്റിന്റെ ഒരു ഭരണ കേന്ദ്രമായിരുന്നു ഈ നഗരം പ്രവർത്തിച്ചിരുന്നു. 1924 നും 2016 നും ഇടയിൽ ആർട്ടെമിവ്സ്ക് അല്ലെങ്കിൽ ആർട്ടെമോവ്സ്ക് എന്ന പേരിലാണ് നഗരം  അറിയപ്പെട്ടിരുന്നത്.
2022 ഫെബ്രുവരിയിൽ ആരംഭിച്ച ഉക്രെയ്നിലെ റഷ്യൻ അധിനിവേശ വേളയിൽ, ബഖ്മട്ട് നഗരം റഷ്യൻ സൈന്യം പിടിച്ചെടുത്തതോടെ ഭൂരിഭാഗം ജനങ്ങളും ഇവിടെനിന്ന് പലായനം ചെയ്തു.
പദോൽപ്പത്തി
ബാഖ്മട്ട് എന്ന പേരിന്റെ ഉത്ഭവം കൃത്യമായി നിർവചിക്കാൻ സാധിക്കുകയില്ല. ഖാർകിവ് ചരിത്രകാരനായിരുന്ന ഇഗോർ റസ്സോഖായുടെ ഒരു സിദ്ധാന്തമനുസരിച്ച്, ഈ വാക്ക് 'ഉപ്പ് വെള്ളം' അല്ലെങ്കിൽ 'ബീച്ച്' എന്നർത്ഥം വരുന്ന ഒരു തുർക്കിക്/ടാറ്റർ പദത്തിൽ നിന്ന് ഉരുത്തിരിഞ്ഞതായിരിക്കാം. നഗരത്തിൻറെ ഈ പേര് 1571 മുതൽ നിലനിൽക്കുന്നു.
അവലംബം
വർഗ്ഗം:ഉക്രൈനിലെ നഗരങ്ങൾ
ലങ്കാസ്റ്റർ പാർക്ക്
ന്യൂസിലൻഡിലെ ക്രൈസ്റ്റ് ചർച്ചിൽ സ്ഥിതി ചെയ്തിരുന്ന ഒരു സ്പോർട്സ് സ്റ്റേഡിയമായിരുന്നു ലങ്കാസ്റ്റർ പാർക്ക്. ജേഡ് സ്റ്റേഡിയം ,എ.എം.ഐ സ്റ്റേഡിയം എന്നീ പേരുകളിലും ലങ്കാസ്റ്റർ പാർക്ക് അറിയപ്പെട്ടിരുന്നു.രാജ്യത്തെതന്നെ വലിയ സ്റ്റേഡിയങ്ങളിലൊന്നായിരുന്ന ലങ്കാസ്റ്റർ പാർക്കിൽ 39,000 പേരേ ഒരേ സമയം ഉൾക്കൊള്ളാമായിരുന്നു. റഗ്‌ബി, ക്രിക്കറ്റ്, ഫുട്ബോൾ, ട്രാക്ക് ആൻഡ് ഫീൽഡ് തുടങ്ങിയ കായിക ഇനങ്ങൾക്കായാണ് ഈ സ്റ്റേഡിയം കൂടുതലായും ഉപയോഗിച്ചിരുന്നത്. 2011 ക്രൈസ്റ്റ് ചർച്ച് ഭൂകമ്പത്തെ തുടർന്ന് സാരമായ കേടുപാടുകൾ ഉണ്ടായതിനെതുടർന്ന് ലങ്കാസ്റ്റർ പാർക്ക് 2011ൽ താൽകാലികമായി അടച്ചു. .
റഗ്ബി
ന്യൂസിലൻഡിലെ ഏറ്റവും വലിയ റഗ്ബി ഗ്രൗണ്ടുകളിലൊന്നായിരുന്നു ലങ്കാസ്റ്റർ പാർക്ക്. ന്യൂസിലൻഡ് ജേതാക്കളായ 1987ലെ റഗ്ബി ലോകകപ്പിനു ലങ്കാസ്റ്റർ പാർക്ക് വേദിയായിട്ടുണ്ട്.2011 റഗ്ബി ലോകകപ്പിനും ലങ്കാസ്റ്റർ പാർക്കിനെ വേദിയായി പരിഗണിച്ചിരുന്നെങ്കിലും ഭൂകമ്പത്തെ തുടർന്ന് സ്റ്റേഡിയം ഉപയോഗശൂന്യമായതിനെത്തുടർന്ന് ക്രൈസ്റ്റ് ചർച്ചിൽ വച്ച് നടത്താനിരുന്ന മൽസരങ്ങൾ ഓക്‌ലൻഡിലെ ഈഡൻ പാർക്ക് സ്റ്റേഡിയത്തിലേക്ക് മാറ്റുകയായിരുന്നു.
നളിനി പ്രവ ദേക്ക
നളിനി പ്രവ ദേക്ക ( 1944 മാർച്ച്11 – 2014 ജൂൺ15) ആസം ഭാഷയിലെ എഴുത്തുകാരിയും കവയിത്രിയും കഥാകൃത്തും നടിയും നാടകകൃത്തുമാണ്. 2012ൽ ലെഡോയിൽ വെച്ചസം സാഹിത്യ സഭ അവരെ ആദരിക്കുകയുണ്ടായി. അവരും ഭർത്താവായ ഭാഭാനന്ദ ദേക്കയും കൂടി ആസാമീസ് പരമ്പര്യം,പരമ്പരാഗത രീതികൾ,നെയ്ത്ത്, തുണിയിലെ കലകൾ, പാചകം, നാടൻ പാട്ട് എന്നിവ പ്രോത്ശാഹിപ്പിച്ചിരുന്നു..
കോസ്റ്റ മെസ
കോസ്റ്റാ മെസ, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഓറഞ്ച് കൗണ്ടി യിലുള്ള ഒരു നഗരമാണ്. 2010 ലെ ഐക്യനാടുകളുടെ സെൻസസ് രേഖകൾ പ്രകാരം ഈ നഗരത്തിലെ ജനസംഖ്യ 109,960 ആയിരുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ജോൺ ഫെർണാണ്ടസ്
ഡി.വൈ.എഫ്.ഐ എറണാകുളം ജില്ലാ സെക്രട്ടേറിയറ്റ്., സംസ്ഥാന ജോയിന്റ് സെക്രട്ടറി, ട്രഷറർ, കേന്ദ്ര കമ്മിറ്റിയംഗം, സി.പി.എം പള്ളുരുത്തി ഏരിയ കമ്മിറ്റിയംഗം, കൊച്ചി ഏരിയ സെക്രട്ടറി, ജില്ലാ കമ്മിറ്റിയംഗം എന്നീ നിലകളിൽ ഇദേഹം പ്രവർത്തിച്ചിട്ടുണ്ട്. മൂന്നു നാടകങ്ങളും ഒരു നോവലും ജോണിന്റെതായി പുറത്തിറങ്ങിയിട്ടുണ്ട്.
ജോസഫ് ലാർമർ
വൈദ്യുതി, ​​ചലനാത്മകത, തെർമോഡൈനാമിക്സ്, ഇലക്ട്രോൺ സിദ്ധാന്തങ്ങൾ എന്നിവയെ കുറിച്ചുള്ള പഠനത്തിൽ ശ്രദ്ധേയനായിരുന്നു ജോസഫ് ലാർമർ (2 ജൂലൈ 1857 - 19 മെയ് 1942). 1900 ൽ പ്രസിദ്ധീകരിച്ച സൈദ്ധാന്തിക ഭൗതികശാസ്ത്ര ഗ്രന്ഥമായ ഐഥർ ആൻഡ് മാറ്റർ അദ്ദേഹത്തിന്റെ ഏറ്റവും ശ്രദ്ധേയമായ കൃതിയായിരുന്നു.ലുക്കേഷ്യൻ പ്രൊഫസ്സർ പദവിയും1903 മുതൽ 1932 വരെ അദ്ദേഹം വഹിച്ചിട്ടുണ്ട്.
ബഹുമതികൾ
1901 ജൂണിൽ ഗ്ലാസ്ഗോ സർവകലാശാലയിൽ നിന്ന് ഡോക്ടർ ഓഫ് ലോസ് (LL.D)ബിരുദം കരസ്ഥമാക്കിയ ലാർമറിനു 1918-ൽ ഫ്രഞ്ച് അക്കാദമി ഓഫ് സയൻസസ്  പൊൻസിലെ പുരസ്കാരം നൽകിയും ആദരിച്ചു.
ചെലവൂർ
മലാപ്പറമ്പ് ഇല്ലല്ലോ
കോഴിക്കോട് കോർപ്പറേഷന്റെ കിഴക്കേ അതിർത്തിയിൽ പൂനൂർ പുഴയുടെ തീരത്താണ് ഈ പ്രദേശം.ജ്ഞാനപീഠജേതാവ് എസ്.കെ. പൊറ്റക്കാടിന്റെ ഒരു ദേശത്തിന്റെ കഥയിൽ പരാമർശിക്കുന്ന ഇലഞ്ഞിപ്പൊയിൽ  ചെലവൂ.രാണ്. . ചെലവൂർ വില്ലേജാണ്. ഈ വില്ലേജിൽ പേട്ട സ്ഥലങ്ങളാണ്. മൂഴിക്കൽ .മായനാട്. മുണ്ടിക്കൽ താഴം. മെഡിക്കൽ കോളേജ് ചെലവൂർ വില്ലേജിലാണ്
്ട
അവലംബം
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ജോർജ് സ്റ്റോക്സ്
ഐറിഷ് ഭൗതികശാസ്ത്രജ്ഞനും ഗണിതശാസ്ത്രജ്ഞനുമായിരുന്നു സർ ജോർജ് ഗബ്രിയേൽ സ്റ്റോക്സ് (ജ:ഓഗസ്റ്റ് 13, 1819 - 1 ഫെബ്രുവരി 1903). അയർലണ്ടിൽ ജനിച്ച സ്റ്റോക്സ് കേംബ്രിഡ്ജ് സർവ്വകലാശാല യിലാണ് തന്റെ ഔദ്യോഗിക ജീവിതം മുഴുവൻ ചെലവഴിച്ചത്.1849 ൽ ലുക്കേഷ്യൻ പ്രൊഫസ്സർ നിയമിതനായ സ്റ്റോക്സ് 1909-ൽ തന്റെ മരണം വരെ ആ പദവിയിൽ തുടർന്നു.ഗണിതശാസ്ത്ര ത്തിൽ  സ്റ്റോക്സ് സിദ്ധാന്തം  രൂപപ്പെടുത്തുകയും  പിന്നീട്ആസിംപ്റ്റോട്ടിക് വിപുലീകരണസിദ്ധാന്തത്തിന് സംഭാവന നൽകുകയും ചെയ്തു. ലണ്ടനിലെ റോയൽ സൊസൈറ്റി സെക്രട്ടറി, പ്രസിഡന്റ് പദവികളിൽ സേവനം അനുഷ്ഠിച്ചിട്ടുണ്ട്.
പുറം കണ്ണികൾ
വർഗ്ഗം:1819-ൽ ജനിച്ചവർ വർഗ്ഗം:ഓഗസ്റ്റ് 13-ന് ജനിച്ചവർ വർഗ്ഗം:1903-ൽ മരിച്ചവർ വർഗ്ഗം:ഫെബ്രുവരി 1-ന് മരിച്ചവർ
ഭാഗ്യക്കുറി
പണത്തിനോ സമ്മാനങ്ങൾക്കോ വേണ്ടിയുള്ള ഒരിനം ചൂതുകളിയാണ് ഭാഗ്യക്കുറി. ഇന്ത്യയിൽ ആദ്യമായി ഭാഗ്യക്കുറി ആരംഭിച്ച സംസ്ഥാനം കേരളമാണ്. ശ്രീ പി.കെ.കുഞ്ഞ് ധനമന്ത്രിയായിരിക്കുമ്പോഴാണ് ലോട്ടറി ആരംഭിക്കുന്നത്. ആദ്യമായി വിൽപ്പന ആരംഭിച്ചത് 1967 നവംബർ1 നാണ്. ആദ്യത്തെ നറക്കെടുപ്പ് നടന്നത് 1968 ജനുവരി 26 നാണ്.
ഇന്നുവരെ, റഷ്യ ലോട്ടറി രണ്ട് ലോട്ടറി ബ്രാൻഡുകൾ വിതരണം — സ്റ്റൊലൊതൊ ആൻഡ് നാഷണൽ ലോട്ടറി.
അവലംബം
വർഗ്ഗം:ഭാഗ്യക്കുറികൾ
പുൽമേടുകൾ
thumb|right|250px|വാഗമണ്ണിലെ പുൽമേടുകൾ പ്രധാനമായും പുല്ലും തായ്ത്തടിയില്ലാത്ത കുറ്റിച്ചെടികളും മാത്രം പ്രധാനമായി വളരുന്ന പ്രദേശങ്ങളാണ് പുൽമേടുകൾ. മലമടക്കുകളിൽ ചോലവനങ്ങളും കാണാറുണ്ട്. വടക്കുപടിഞ്ഞാറേ യൂറോപ്പ്, വടക്കേ അമേരിക്കയിലെ സമതലങ്ങളും, കാലിഫോർണിയ, തുടങ്ങിയ മിതശീതോഷ്ണപ്രദേശങ്ങളിൽ വർഷത്തിലുടനീളം നിൽക്കുന്ന ബഞ്ച് ഗ്രാസ് ജനുസിലുള്ള പുല്ലുകളാണ് വ്യാപകം എന്നാൽ കൂടുതൽ ഉഷ്ണമേഖലാപ്രദേശങ്ങളിൽ വാർഷിക ജനുസുകൾകളാണ് പരക്കെ കാണപ്പെടുന്നത്.
പ്രധാനമായും പുല്ലു തിന്നുന്ന ജീവികളാണ് ഇവിടെ കാണുന്നതെങ്കിലും അവയെ തിന്നുന്ന പുലി, കഴുതപ്പുലി, പുള്ളിപ്പുലി പോലുള്ള ജീവികളെയും ഇവിടെ കാണാറുണ്ട്. ഇരവികുളത്തു മാത്രം കാണുന്ന വരയാട് പുൽമേടിന്റെ മാത്രം പ്രത്യേകതയാണ്. നീലക്കുറിഞ്ഞി എന്ന ചെറുചെടിയും അത്യപൂർവമായി മാത്രം പുൽമേടുകളിൽ കാണുന്നതാണ്.
ബില്ലവർ
അവലംബം
വർഗ്ഗം:ഇന്ത്യയിലെ ജാതികൾ
സി. യു. വേൽമുരുകേന്ദ്രൻ
ഇന്ത്യൻ ന്യൂറോളജിസ്റ്റ്, മെഡിക്കൽ എഴുത്തുകാരൻ, എന്നതുകൂടാതെ ചെന്നൈയിലെ ശ്രീരാമചന്ദ്ര മെഡിക്കൽ കോളേജ് ആൻഡ് റിസർച്ച് ഇൻസ്റ്റിറ്റ്യൂട്ടിലെ ന്യൂറോളജി വിഭാഗം ചെയർമാനും തലവനുമാണ് '''സി. യു. വേൽമുരുകേന്ദ്രൻ'''. തിരുപ്പതിയിലെ ശ്രീ വെങ്കിടേശ്വര ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ ഓണററി പ്രൊഫസറായ അദ്ദേഹം 2012 ൽ പ്രസിദ്ധീകരിച്ച നട്ടെല്ലിന്റെ രോഗങ്ങൾ ഉൾപ്പെടെയുള്ള പുസ്തകങ്ങൾക്ക് അധ്യായങ്ങൾ സംഭാവന ചെയ്തിട്ടുണ്ട് വൈദ്യശാസ്ത്രത്തിന് നൽകിയ സംഭാവനകൾക്ക് 2008 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി.
ജീവചരിത്രം
ദക്ഷിണേന്ത്യൻ സംസ്ഥാനമായ തമിഴ്‌നാട്ടിൽ ഡോ. സി എസ് ഉത്തമരോയന്റെ മകനായി ജനിച്ച വേൽമുരുകേന്ദ്രൻ മദ്രാസ് യൂണിവേഴ്‌സിറ്റിയിൽ നിന്ന് മെഡിസിൻ (എംബിബിഎസ്) ബിരുദം നേടി. അതേ സ്ഥാപനത്തിൽ നിന്ന് എംഡി, ഡിഎം ബിരുദങ്ങളും നേടി. പ്രൊഫ. & ഹെഡ്, ന്യൂറോളജി വകുപ്പ്: ന്യൂറോളജി, മദ്രാസ് മെഡിക്കൽ കോളേജ്, ഗവൺമെന്റ് ജനറൽ ഹോസ്പിറ്റൽ, ചെന്നൈ 1985-98, ശ്രീരാമചന്ദ്ര മെഡിക്കൽ കോളേജ് & റിസർച്ച് ഇൻസ്റ്റിറ്റ്യൂട്ട്, ചെന്നൈ 1999-2016; പ്രൊഫ. എമെറിറ്റസ്, തമിഴ്‌നാട് ഡോ. എംജിആർ മെഡിക്കൽ യൂണിവ്, ചെന്നൈ 1999-; ഹോൺ പ്രൊഫ., ശ്രീ വെങ്കിടേശ്വര ഇൻസ്റ്റിറ്റ്യൂട്ട് ഓഫ് മെഡിക്കൽ എസ്‌സി, തിരുപ്പതി 2002- എന്നീ സ്ഥാനങ്ങൾ വഹിച്ചു. ലോകാരോഗ്യ സംഘടനയിലേക്ക് (ഡബ്ല്യുഎച്ച്ഒ) മാറി 1974-75 കാലഘട്ടത്തിൽ ഒരു വർഷം ജോലി ചെയ്ത ശേഷം 1975 ൽ തമിഴ്‌നാട് ഡോ. എംജിആർ മെഡിക്കൽ യൂണിവേഴ്‌സിറ്റിയിലെ ന്യൂറോ സയൻസസ് ഫാക്കൽറ്റിയിൽ ചേർന്നു. പ്രൊഫസർ എമെറിറ്റസ് പദവിയിൽ തുടരുന്നതിനായി 1999 വരെ അദ്ദേഹം അവിടെ തുടർന്നു. ശ്രീരാമചന്ദ്ര മെഡിക്കൽ കോളേജ് റിസർച്ച് ഇൻസ്റ്റിറ്റ്യൂട്ടിൽ ചേർന്നു. ഇതിനിടയിൽ ശ്രീ ചിത്ര തിരുനാൽ ഇൻസ്റ്റിറ്റ്യൂട്ട് ഫോർ മെഡിക്കൽ സയൻസസ് ആൻഡ് ടെക്‌നോളജി, തിരുവനന്തപുരം, (1994), ബനാറസ് ഹിന്ദു യൂണിവേഴ്‌സിറ്റി (1996–1998) എന്നിവയുടെ ഫാക്കൽറ്റി സെലക്ഷൻ കമ്മിറ്റിയായും പ്രവർത്തിച്ചു. തമിഴ്‌നാട് ഡോ. എം‌ജി‌ആർ മെഡിക്കൽ യൂണിവേഴ്സിറ്റിയിൽ നിന്ന് ഡോക്ടർ ഓഫ് സയൻസ് (ഹോണറിസ് കോസ) ബിരുദം നേടിയ അദ്ദേഹം ചെന്നൈയിലെ വിട്ടുമാറാത്ത അപസ്മാരം രോഗികൾക്കായി താമസിച്ച് ചികിൽസിക്കുന്ന ഒരു വർക്ക് ഷോപ്പിന്റെ സ്ഥാപകനാണ്. കൂടാതെ ചെന്നൈയിൽ ഇന്റർനാഷണൽ കോൺഗ്രസ് ഓഫ് ചൈൽഡ് ന്യൂറോളജി 2016 ഉൾപ്പെടെ നിരവധി മെഡിക്കൽ കോൺഫറൻസുകൾ സംഘടിപ്പിച്ചിട്ടുണ്ട്. 2006 ൽ നാഷണൽ അക്കാദമി ഓഫ് മെഡിക്കൽ സയൻസസിന്റെ ഫെലോ ആയി തിരഞ്ഞെടുക്കപ്പെട്ടു. 2008 ൽ ഇന്ത്യാ സർക്കാർ പത്മശ്രീ സിവിലിയൻ ബഹുമതിയും നൽകി. മദ്രാസ് ന്യൂറോ ട്രസ്റ്റിന്റെ ലൈഫ് ടൈം അച്ചീവ്മെൻറ് അവാർഡും അദ്ദേഹം നേടിയിട്ടുണ്ട്.
അധികവായനയ്ക്ക്
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മദ്രാസ് സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:1940-ൽ ജനിച്ചവർ
പ്രിയ അഞ്ജലി റായ്
പ്രിയ അഞ്ജലി റായ് (ജനനം ഡിസംബർ 25, 1977) ഒരു അമേരിക്കൻ അശ്ലീല ചലച്ചിത്ര നായികയാണ്.
ആദ്യകാല ജീവിതം
ന്യൂ ഡൽഹിയിലാണ് പ്രിയ റായ് ജനിച്ചത്. അവളുടെ രണ്ടാം വയസ്സിൽ അവളെ ഒരു അമേരിക്കൻ ദമ്പതികൾ ദത്തെടുത്തു. റായ് മിനെയാപോളിസിലാണ് വളർന്നത്. അരിസോണ സ്റ്റേറ്റ് യൂണിവേഴ്സിറ്റിയിൽ മാർക്കറ്റിംഗ് പഠിച്ചു.
ഔദ്യോഗിക ജീവിതം
അശ്ലീല ചലച്ചിത്രരംഗത്തേക്കു കടക്കുന്നതിനു മുമ്പ് റായ്ഒരു ഫാഷൻ മോഡലും നീന്തൽവസ്ത്ര മോഡലുമായിരുന്നു. അശ്ലീല സിനിമകളിൽ അഭിനയിക്കുന്നതിന് മുമ്പ് റായ് 12 വർഷം സ്ട്രിപ്പർ ആയി ജോലി ചെയ്തു. തന്റെ 29ാം വയസ്സിൽ 2007ലാണ് റായ് അശ്ലീല സിനിമാ വ്യവസായരംഗത്തേക്ക് കടക്കുന്നത്.
2013 ജൂണിൽ റായ് മുഖ്യധാര ചലച്ചിത്രങ്ങളിലും തന്റെ സ്വകാര്യ ജീവിതത്തിലും ശ്രദ്ധ ചെലുത്തുന്നതിനായി അശ്ലീല സിനിമകളിൽ നിന്ന് വിരമിക്കൽ പ്രഖ്യാപിച്ചു. മുഖ്യധാരാ ഭീതിജനക ചലച്ചിത്രമായ ഇസിസ് റൈസിംഗ്: കഴ്സ് ഓഫ് ദി ലേഡി മമ്മിയിൽ റായ് പ്രധാന കഥാപാത്രമായ ഇസിസിന്റെ വേഷം ചെയ്തു.
കാലിഫോർണിയയിലെ ലോസ് ആഞ്ചൽസിൽ ചിത്രീകരിക്കുന്ന എല്ലാ ലൈംഗികരംഗങ്ങളിലും അശ്ലീല ചലച്ചിത്രനടന്മാർ കോണ്ടം ധരിക്കണമെന്ന മെഷർ ബി എന്ന നിയമത്തിനെതിരെ റായ് എതിർപ്പ് പ്രകടിപ്പിച്ചു.
സ്വകാര്യ ജീവിതം
അരിസോണയിലെ ഫീനിക്സിലാണ് റായ് താമസിക്കുന്നത്.
2013 ജൂണിൽ അശ്ലീലസിനിമാരംഗത്തെയല്ലാത്ത ഒരു വ്യവസായിയുമായി തന്റെ വിവാഹം നിശ്ചയിച്ചുവെന്ന് റായ് പ്രഖ്യാപിച്ചു.
പുറത്തേക്കുള്ള കണ്ണികൾ
വർഗ്ഗം:ലൈംഗിക ചലച്ചിത്രനടിമാർ വർഗ്ഗം:1977-ൽ ജനിച്ചവർ വർഗ്ഗം:ഡിസംബർ 25-ന് ജനിച്ചവർ
മൈസി കാർ
ഒരു നൂതന ഓസ്ട്രേലിയൻ പരിസ്ഥിതി ശാസ്ത്രജ്ഞയും സസ്യശാസ്ത്രജ്ഞയുമായിരുന്നു മൈസി കാർ (നീ ഫോസെറ്റ്; 1912-1988). അവർ ഓസ്ട്രേലിയൻ സസ്യങ്ങളുടെയും അവയുടെ പാരിസ്ഥിതിക സംവിധാനങ്ങളുടെയും പ്രത്യേകതയെക്കുറിച്ച് കൂടുതൽ മനസ്സിലാക്കാൻ സഹായിച്ചു.
ഫൗണ്ടേഷൻ വർഷങ്ങൾ
മെസി ബോർ സ്റ്റെല്ല ഗ്രേസ് മൈസി ഫോസെറ്റ് മെൽബണിലെ ഫുട്‌സ്‌ക്രേയിൽ ജനിച്ചു. അവരുടെ മാതാപിതാക്കൾക്ക് ഒരു ശാസ്ത്ര പശ്ചാത്തലവുമില്ല. പക്ഷേ അടുത്തുള്ള ഉപ്പ്-ചതുപ്പുകൾ, മുത്തശ്ശിയുടെ പൂന്തോട്ടം, പ്രകൃതി പഠന ക്ലാസുകൾ എന്നിവ സന്ദർശിച്ചതിലൂടെ അവരുടെ ചെടികളോടുള്ള സ്നേഹം വളർന്നിരിക്കാം.
മൈസി (അവർ എപ്പോഴും അറിയപ്പെട്ടിരുന്നതുപോലെ) ഫൂട്ട്‌സ്‌ക്രേയുടെ ഹൈഡ് സ്ട്രീറ്റ് സ്റ്റേറ്റ് സ്കൂളിൽ ചേർന്നു. അവിടെ അവർ ക്ലാസ്സിൽ ഒന്നാമതെത്തി 1924 ൽ ഡക്സ്, തുടർന്ന് മെൽബൺ ഹൈസ്‌കൂളിൽ ചേർന്നു. അവരുടെ ഉത്സാഹം ചെറുപ്രായത്തിൽ തന്നെ പ്രകടമായിരുന്നു. 1920-ൽ ഓസ്ട്രേലിയൻ തപാൽ പട്ടണങ്ങളിലെ ഏറ്റവും വലിയ സംഖ്യ (87) ഓസ്ട്രൽബ ടൂത്ത് പേസ്റ്റിന്റെ (മത്സരത്തിന്റെ സ്പോൺസർ) അക്ഷരങ്ങളിൽ കണ്ടെത്തുന്നതിനുള്ള മത്സരത്തിൽ അവർ £ 2 നേടി.
ബിരുദാനന്തരം അവർ ഓസ്ട്രൽ കോച്ചിംഗ് കോളേജിൽ സുവോളജി ആൻഡ് ജിയോളജി പഠിക്കുമ്പോൾ ജൂനിയർ അധ്യാപികയായി പഴയ പ്രൈമറി സ്കൂളിലേക്ക് മടങ്ങി. മെസി മെൽബൺ സർവകലാശാലയിൽ ചേർന്നു (on a Teachers' College secondary studentship) സസ്യശാസ്ത്രത്തിൽ 1935 ൽ B.Sc., 1936 ൽ M.Sc എന്നിവ നേടി.
മൈസിയുടെ അക്കാദമിക് കഴിവുകളിലൂടെ അവർ നിരവധി സ്കോളർഷിപ്പുകൾ നേടി. 1935 മാർച്ചിൽ, അവർക്ക് ഗോഡ്ഫ്രി ഹൊവിറ്റിന്റെ അഭ്യർത്ഥനയിൽ നിന്ന് എന്റമോളജിസ്റ്റ് ഹൊവിറ്റ് നാച്ചുറൽ ഹിസ്റ്ററി സ്കോളർഷിപ്പ് ലഭിച്ചു.
1936 ഡിസംബറിൽ, മൈസിക്ക് 1883 ൽ ജോൺ ഡിക്‌സൺ വൈസെലാസ്കി സ്ഥാപിച്ച വൈസെലാസ്കി സ്കോളർഷിപ്പ് ലഭിച്ചു.
1937 ഏപ്രിലിൽ, മൈസിക്ക് സസ്യശാസ്ത്രത്തിൽ കരോലിൻ കേ സ്കോളർഷിപ്പ് ലഭിച്ചു. അദ്ദേഹത്തിന്റെ മകൾ കരോളിൻറെ സ്മരണയ്ക്കായി ബഹുമാനപ്പെട്ട ഡേവിഡ് കേയാണ് സ്കോളർഷിപ്പ് സ്ഥാപിച്ചത്.
ഓസ്ട്രേലിയൻ ആൽപ്സിന്റെ പരിസ്ഥിതി
അവരുടെ പ്രാരംഭ ഗവേഷണ പ്രവർത്തനങ്ങൾ ക്ലാവരിയോഡ് ഫംഗസുകളെ കേന്ദ്രീകരിച്ചാണെങ്കിലും, ചെടികളിൽ ഫംഗസുകളുടെ നെമറ്റോഡ് രോഗങ്ങളും അവർ പഠിച്ചു. ഒരു വിദ്യാർത്ഥിയെന്ന നിലയിൽ, മക്കോയ് സൊസൈറ്റി ഫോർ ഫീൽഡ് ഇൻവെസ്റ്റിഗേഷൻ ആന്റ് റിസർച്ചിന്റെ ഫീൽഡ്-ട്രിപ്പുകളിൽ പങ്കെടുക്കുന്നത് അവരുടെ തുടർന്നുള്ള പ്രൊഫഷണൽ ജീവിതത്തിന്റെ പതിറ്റാണ്ടുകൾക്ക് ഒരു തുടക്കക്കാരിയാണെന്ന് തെളിഞ്ഞു. 1936-ൽ, ദക്ഷിണ ഓസ്‌ട്രേലിയയിലെ സ്പെൻസർ ഉൾക്കടലിലെ സർ ജോസഫ് ബാങ്ക് ദ്വീപുകളിലേക്കുള്ള സൊസൈറ്റിയുടെ ഒരു പര്യവേഷണത്തിൽ മൈസി പങ്കെടുത്തു.
1940-ൽ, മെൽബൺ സർവകലാശാലയിൽ പഠിക്കുന്നതിനായി ഒരു വിദ്യാർത്ഥിക്ക് വീട്ടിൽ നിന്ന് മാറി താമസിക്കാൻ പ്രാപ്തമാക്കുന്നതിനായി ഇസബെല്ല ഡി. മാർഷൽ സ്കോളർഷിപ്പ് നൽകുന്നതിനായി കമ്മിറ്റിയുടെ സെക്രട്ടറിയായി മൈസിയെ നിയമിച്ചു. 1938-ൽ മരിക്കുന്നതുവരെ അവർ മെൽബൺ സർവകലാശാലയിലെ സ്കൂൾ ഓഫ് എഡ്യുക്കേഷനിലെ മിസ് മാർഷൽ ഇംഗ്ലീഷ് രീതിയുടെ യജമാനത്തിയായിരുന്നു. മിസ് മാർഷൽസ് സുഹൃത്തുക്കൾ സ്കോളർഷിപ്പിനായി 500 പൗണ്ട് സമാഹരിച്ചു.
1941 മുതൽ, ഓസ്ട്രേലിയൻ ആൽപൈൻ പരിതസ്ഥിതിയിൽ മൈസി വിപുലമായ നൂതന പാരിസ്ഥിതിക ഗവേഷണം നടത്തി. അവിടെ കന്നുകാലികളും ആടുകളും വ്യാപകമായി മേയുന്നത് മണ്ണിന്റെ അപചയത്തിനും അതിലോലമായ ആവാസവ്യവസ്ഥയുടെ അപചയത്തിനും കാരണമായി. ഈ ഉയർന്ന സമതലങ്ങൾ മേയാനുള്ള അനുമതികൾ 1880-കളുടെ അവസാനത്തിൽ ആരംഭിച്ചു.
പുറംകണ്ണികൾ
വർഗ്ഗം:1988-ൽ മരിച്ചവർ വർഗ്ഗം:1912-ൽ ജനിച്ചവർ വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ
ജൂലൈ 14 ന് നടന്ന ഇറാഖ് വിപ്ലവം
ഇറാഖിൽ 1958 ജൂലൈ 14 ന് നടന്ന ഒരു അട്ടിമറി വിപ്ലവമാണ് 1958 ജൂലൈ 14 ലെ വിപ്ലവം. ഈ വിപ്ലവത്തോടെ ഇറാഖിലെ ഹാഷെമൈറ്റ് രാജവംശം നിലംപതിക്കുകയും രാജാവ് ഫൈസൽ രണ്ടാമൻ, അബ്ദുൽ ഇലാഹ് രാജകുമാരൻ, പ്രധാനമന്ത്രി നൂരി അൽ സൈദ് എന്നിവർ കൊല്ലപ്പെടുകയും ചെയ്തു. ഇറാഖും ജോർദ്ദാനും കൂടി രൂപീകരിച്ചിരുന്ന ഹാഷിമൈറ്റ് അറബ് ഫെഡറേഷൻ ഇതോടെ നാമാവശേഷമായി.
ഗ്രന്ഥസൂചിക
വർഗ്ഗം:20-ആം നൂറ്റാണ്ടിലെ വിപ്ലവങ്ങൾ വർഗ്ഗം:All articles with unsourced statements
രാമണ്ണ റെ
കാസർഗോഡ് ലോക്‌സഭാമണ്ഡലത്തിൽ നിന്നും 7, 9 , 10 ലോക്‌സഭകളിലേയ്ക്ക് തിരഞ്ഞെടുക്കപ്പെട്ട അംഗമായിരുന്നു രാമണ്ണ റെ എന്ന  ഗാഡിഗുഡെ രാമണ്ണറൈ. ഇദ്ദേഹം ഏറെക്കാലം സി.പി.ഐ.എം സംസ്ഥാന സമിതി അംഗമായിരുന്നു...1976 മുതൽ 1979 വരെ കാസർഗോഡ് മുനുസിപൽ ചെയർമാനായിരുന്നു... കാസർകോട് മുനിസിപാലിറ്റിയുടെ ചരിത്രത്തിലെ ഏക കമ്യൂണിസ്റ്റ് ചെയർമാനായിരുന്നു ഇദ്ദേഹം. കാസറഗോഡ് ജില്ല സഹകരണ ബാങ്ക് പ്രസിഡണ്ടായിരുന്നു -
പിത്തുക്കുളി മുരുകദാസ്
തമിഴ് ഭജൻ ഗായകനായിരുന്നു പിത്തുക്കുളി മുരുകദാസ്( ജനനം : 25 ജനുവരി 1920 മരണം : 17 നവംബർ 2015 ). 1997-ലെ കേന്ദ്ര സംഗീത നാടക അക്കാദമി അവാർഡ് ലഭിച്ചു.
ജീവിതരേഖ
1920 ജനുവരി 25-ന് കോയമ്പത്തൂരിൽ ജനിച്ചു. ബാലസുബ്രമണ്യം എന്നായിരുന്നു കുട്ടിക്കാലത്തെ പേര്. വിദേശവസ്ത്ര ബഹിഷ്കരണത്തിലും സ്വതന്ത്യസമര പ്രസ്ഥാനത്തിലും സജീവമായിരുന്നു. 1936-ൽ ജാലിയൻവാലാ ബാഗ് കൂട്ടക്കൊലയിൽ പ്രതിഷേധിച്ച് നടന്ന സമരത്തിൽ പങ്കെടുത്ത് ആറു മാസത്തോളം തടവിൽ കഴിഞ്ഞു. ജയിൽ മോചിതനായ ഇദ്ദേഹം പിന്നീട് ഭക്തി മാർഗ്ഗത്തിലേക്ക് തിരിഞ്ഞു. രമണ മഹർഷിയുൾപ്പെടെയുള്ള നിരവധി സന്ന്യാസിവര്യന്മാരോടൊന്നിച്ച് പ്രവർത്തിച്ചു. ദക്ഷിണാഫ്രിക്കയുൾപ്പെടെ നിരവധി വിദേശ രാജ്യങ്ങളിൽ സംഗീത സദസ്സുകൾ അവതരിപ്പിച്ചു. ദക്ഷിണാഫ്രിക്കയിൽ നടന്ന ലോക ഹിന്ദു മത കോൺഗ്രസിൽ നെൽസൺ മണ്ടേലയുടെ സാന്നിധ്യത്തിലായിരുന്നു അവതരണം.2015 നവംബർ 17-ന് 95-ആം വയസ്സിൽ ചെന്നൈയിൽ വച്ച് മരണമടഞ്ഞു.
പുറം കണ്ണികൾ
വർഗ്ഗം:1920-ൽ ജനിച്ചവർ വർഗ്ഗം:തമിഴ് ഗായകർ വർഗ്ഗം:2015-ൽ മരിച്ചവർ
ഖ്വറ യൂസഫ്
അബു നാസർ ഖ്വറ യൂസഫ് ഇബ്നു മുഹമ്മദ് ബറാനി  (സി. 1356 - 1420) കരാ കൊയിൻലു രാജവംശത്തിലെ ഭരണാധികാരിയായിരുന്നു. അദ്ദേഹത്തിന്റെ ഭരണകാലം ടമേർലെയ്ന്റെ അധിനിവേശത്താൽ (1400–1405) തടസ്സപ്പെടുത്തപ്പെട്ടിരുന്നു. അഹ്മദ് ജലായീറിന്റെ ഒരു ഭാര്യാ സഹോദരനായിരുന്ന ഖ്വറ മുഹമ്മദിന്റെ പുത്രനായിരുന്നു അദ്ദേഹം.
പ്രാമുഖ്യത്തിലേയ്ക്കുള്ള ഉയർച്ച
പിർ ഹസനുമായുള്ള കലാപത്തിൽ പിതാവിന്റെ മരണഞ്ഞശേഷം, കരാ കൊയിൻലു പ്രമാണിമാർ സഹോദരൻ ഖ്വാജാ മിസ്‌റിനെ തിരഞ്ഞെടുക്കാനായി ഒത്തുകൂടിയെങ്കിലും കൂടുതൽ ഊർജ്ജസ്വലനായ ഖ്വറ യൂസുഫ് അധികാര മത്സരത്തിൽ വിജയിച്ചു. പിർ ഹസനെതിരെ ഖ്വറ ഉസ്മാനുമായി ഒരു ഹ്രസ്വകാല സഖ്യം ഉണ്ടാക്കിയ ഖ്വറ യൂസഫ് അയാളുടെ സേനയെ തകർക്കുകയും ചെയ്തു.
ആദ്യകാല ഭരണം
ഖ്വറ യൂസഫിന്റെ ഭരണത്തിന്റെ പ്രാരംഭ ഘട്ടത്തിൽ, കരാ കൊയിൻലു രാജവംശം ബാഗ്ദാദിലെയും തബ്രിസിലേയും ജലായീരിദ് രാജവംശവുമായി അഖ് ഖ്വോയുൻലുവിനേതിരേ സഖ്യം സ്ഥാപിച്ചു. എന്നിരുന്നാലും, താമസിയാതെ അദ്ദേഹം പിടികൂടപ്പെടുകയും സുസ്ഹ്രിയിൽ ജയിലിലടക്കപ്പെടുകയും ചെയ്തു. വൈകാതെ തന്നെ അദ്ദേഹത്തിന്റെ അമ്മായി ടാറ്റർ ഹാതുൻ ഖ്വറ യുലൂക്കിന് മോചനദ്രവ്യം നൽകി അദ്ദേഹത്തെ മോചിപ്പിച്ചു. ഏറെക്കഴിയുംമുമ്പുതന്നെ ജലായീരിദ് രാജവംശവും കരാ കൊയുൻലു രാജവംശവും കിഴക്ക് നിന്നുള്ള തിമൂറിഡുകളാൽ ഭീഷണിപ്പെടുത്തപ്പെട്ടു. 1393 ൽ തിമൂർ ബാഗ്ദാദ് കീഴടക്കുകയും 3 വർഷങ്ങൾക്കുശേഷം അദ്ദേഹത്തിന്റെ പുത്രൻ മിറാൻ ഷായെ അസർബൈജാൻ വൈസ്രോയിയായി നിയമിക്കുകയും ചെയ്തു. 1394-ൽ തിമൂർ ഖ്വാജാ മിസ്റിനെ ജയിലിലടക്കുകയും പിന്നീട് സമർഖണ്ഡിലേയ്ക്ക് അയക്കുകയും ചെയ്തു.
തിമൂറിഡ് അധിനിവേശം
1400-ൽ തിമൂറിഡ്സ് മറ്റൊരു സൈനിക നടപടി ആരംഭിക്കുകയും കാര കൊയിൻലുവിനെയും ജലായരിദുകളെയും ഒരുപോലെ പരാജയപ്പെടുത്തുകയും ചെയ്തു. ഖ്വറ യൂസഫും സുൽത്താൻ അഹമ്മദ് ജലായിറും പാലായനം ചെയ്യുകയും ആദ്യം മാമെലൂക്കുകളുടെയുടുത്തും പിന്നീട് ഓട്ടോമൻ സുൽത്താൻ ബയേസിദ് ഒന്നാമന്റെയുടുത്തും അഭയം തേടുകയും ചെയ്തു. 1402 ൽ അവർ സംയോജിച്ച് ഒരു സൈന്യവുമായി മടങ്ങിയെത്തി. എന്നിരുന്നാലും, ബാഗ്ദാദിന്റെ നിയന്ത്രണം തിരിച്ചുപിടിച്ചതോടെ അവർ തമ്മിൽ വഴക്കിടുകയും ഖ്വറ യൂസുഫ് സുൽത്താൻ അഹമ്മദ് ജലായിറിനെ നഗരത്തിൽ നിന്ന് പുറത്താക്കുകയും ചെയ്തു. സുൽത്താൻ അഹമ്മദ് ജലായിർ മംലൂക്ക് ഈജിപ്തിലെ സുൽത്താനായ നാസിർ-അദ്-ദിൻ ഫറാജിന്റെ പക്കൽ അഭയം തേടിയെങ്കിലും തിമൂറിനെ ഭയന്ന സുൽത്താൻ അദ്ദേഹത്തെ പിടികൂടി ജയിലിലടച്ചു. 1403-ൽ അൽഗാമി കനാൽ യുദ്ധത്തിൽ തിമൂറിഡ്സ് ഖ്വറ യൂസഫിനെ ഒരിക്കൽക്കൂടി പരാജയപ്പെടുത്തുകയും ബാഗ്ദാദിൽ നിന്ന് പുറത്താക്കുകയും ഒപ്പം സഹോദരൻ യാർ അലിയെ വധിക്കുകയും ചെയ്തതോടെ അദ്ദേഹം അക്കാലത്തു മാമെലുക്കുകൾ ഭരിച്ചിരുന്ന ഡമാസ്കസിൽ അഭയം തേടാൻ നിർബന്ധിതനായി.
നാസിർ-അദ്-ദിൻ ഫറാജിന്റെ ഉത്തരവ് പ്രകാരം താമസിയാതെ ഇരുവരും ജയിലിലടക്കപ്പെട്ടു. ജയിലിൽ കഴിഞ്ഞ ഇരു നേതാക്കളും അവരുടെ സൗഹൃദം പുതുക്കുകകയും അതോടൊപ്പം ഭാവിയിൽ സുൽത്താൻ അഹമ്മദ് ജലായിർ ബാഗ്ദാദ് കൈവശം വയ്ക്കുവാനും ഖ്വറ യൂസഫ്അസർബൈജാൻ കൈവശം വയ്ക്കാനുമുള്ള ഒരു ധാരണയുമുണ്ടാക്കി. അഹ്മദ് ഖ്വറ യൂസഫിന്റെ മൂത്ത പുത്രൻ പിർബുദാഗിനെ ദത്തെടുക്കുകയും ചെയ്തു. 1405 ൽ തിമൂർ മരിച്ചപ്പോൾ നാസിർ-അദ്-ദിൻ ഫറാജ് ഇരുവരെയും മോചിപ്പിച്ചു. എന്നിരുന്നാലും, ഫാറൂക്ക് സുമെർ പറയുന്നതനുസരിച്ച്, ദമാസ്കസിലെ വിമതൻ ഷെയ്ഖ് മഹ്മൂദിന്റെ ഉത്തരവിലാണ് അവരെ വിട്ടയക്കപ്പട്ടതെന്നാണ്.
ഖ്വറ യൂസുഫ് ഈജിപ്തിലെ പ്രവാസത്തിൽ നിന്ന് മടങ്ങി അനറ്റോലിയയിലേക്ക് തിരിച്ചുപോയി. വാനിലെ തിമൂറിന്റെ ഗവർണറായിരുന്ന ഇസാദിൻ ഷിറിലനെ കീഴടങ്ങാൻ അദ്ദേഹം നിർബന്ധിക്കുകയും അതേസമയം തിമൂർ നിയമിച്ചിരുന്ന മറ്റൊരു വൈസ്രോയിയായ അൽട്ടാമിസിനെ പിടികൂടി ബാർക്വുക്കിലേക്ക് അയക്കുകയും ചെയ്തു. പിന്നീട് അദ്ദേഹം അസർബൈജാനിലേക്ക് നീങ്ങി. 1406 ഒക്ടോബർ 14 ന് നഖ്‌ചിവാൻ യുദ്ധത്തിൽ തിമൂർ വംശജനായ അബുബക്കറിനെ പരാജയപ്പെടുത്തിക്കൊണ്ട് അദ്ദേഹം തബ്രിസ് വീണ്ടും കീഴടക്കി. അബുബക്കറും പിതാവ് മിറാൻ ഷായും അസർബൈജാൻ തിരിച്ചുപിടിക്കാൻ ശ്രമിച്ചുവെങ്കിലും 1408 ഏപ്രിൽ 20 ലെ സർദ്രൂഡ് യുദ്ധത്തിൽ അവർ നിർണ്ണായക തോൽവി ഏറ്റുവാങ്ങുകയും മിറാൺ ഷാ കൊല്ലപ്പെടുകയും ചെയ്തു. കിഴക്കൻ ഏഷ്യയുടെ ചരിത്രത്തിലെ ഏറ്റവും പ്രധാനപ്പെട്ട ഈ യുദ്ധം തിമൂറിന്റെ പടിഞ്ഞാറൻ ആക്രമണങ്ങളുടെ ഫലങ്ങളെ അസാധുവാക്കി.
1409 ൽ അദ്ദേഹം താബ്രിസിൽ പ്രവേശിക്കുകയും ഷിർവാനിലേക്കും ഷാക്കിയിലേയ്ക്കുമായി ഒരു മിന്നലാക്രമപ്പാർട്ടിയെ അയച്ചുവെങ്കിലും അത് ഫലവത്തായില്ല. ബിസ്തം ബേഗിന്റെ നേതൃത്വത്തിൽ സുൽത്താനിയയും കാസ്വിനു പിടിക്കാൻ മറ്റൊരു ആക്രമണ സേനയേയും അയച്ചു. അതേ വർഷം, അദ്ദേഹം അനറ്റോലിയയിലേക്ക് മുന്നേറുകയും സാലിഹ് സിഹബെദ്ദീൻ അഹമ്മദിനെ സ്ഥാനഭ്രഷ്ടനാക്കിക്കൊണ്ട് അർതുക്വിഡ്സിന്റെ മാർദിൻ ശാഖയുടെ അന്ത്യംകുറിക്കുകയും ചെയ്തു. പകരം യൂസഫിന്റെ ഒരു മകളെ വിവാഹം കഴിച്ചുകൊണ്ട് മൊസൂൾ ഭരിക്കാൻ സാലിഹ് സിഹാബെദീനെ അയക്കുകയും ചെയ്തു.
ജലായിരിദുകളുടെ പരാജയം
താബ്രിസ് തലസ്ഥാനമായി അസർബൈജാൻ ഭരണാധികാരിയായി ഉറച്ചുനിന്ന ഖ്വറ യൂസഫ് തന്റെ മുൻ സഖ്യകക്ഷിയായ സുൽത്താൻ അഹമ്മദ് ജലായീറിനാൽ വഞ്ചിക്കപ്പെട്ടു. സുൽത്താൻ അഹമ്മദ് ജലായിർ അസർബൈജാൻ പിടിച്ചടക്കാൻ ശ്രമിച്ചുവെങ്കിലും 1410 ഓഗസ്റ്റ് 30 ന് താബ്രിസിനു സമീപത്തുവച്ച് പരാജയപ്പെട്ടു. പിടികൂടപ്പെട്ട അദ്ദേഹം പിർബുദാഗിനുവേണ്ടി (ഖ്വറ യൂസഫിന്റെ 7 വയസ്സുള്ള ജൈവിക പുത്രൻ) സ്ഥാനത്യാഗം ചെയ്യാനും ഷാ മുഹമ്മദിനെ (ഖ്വറ യൂസഫിന്റെ മറ്റൊരു മകൻ) ബാഗ്ദാദിന്റെ ഗവർണറായി നിയമിക്കാനും നിർബന്ധിക്കപ്പെട്ടു. ബിസ്റ്റം ബേഗ് നിർബന്ധിച്ചതിനെത്തുടർന്ന് അടുത്ത ദിവസം ഇറാഖ് കടന്നുപോകവേ അദ്ദേഹം വധിക്കപ്പെട്ടു. ഖ്വറ യൂസഫ് തന്റെ പുത്രനെ "സുൽത്താൻ" ആയി പ്രഖ്യാപിക്കുകയും 1411 ൽ കിരീടധാരണം നടത്തുകയും ചെയ്തുവെങ്കിലും അദ്ദേഹം അപ്പോഴും റീജന്റായി ചുമതല വഹിച്ചിരുന്നു.
പിൽക്കാല വാഴ്ച
തന്റെ ഭരണം കൂടുതൽ ശക്തിപ്പെടുത്തിക്കൊണ്ട് അദ്ദേഹം തിമൂറിഡുകളുടെ വിശ്വസ്തനായ സാമന്തൻ ഷിർവാൻഷാ ഇബ്രാഹിമിന്റെ ഭരണത്തിലുള്ള ഷിർവാനിലേക്ക് മുന്നേറി. കോൺസ്റ്റന്റൈൻ ഒന്നാമൻ, ഇബ്രാഹിം, സയ്യിദ് അഹമ്മദ് ഓർലറ്റ് (ഷാകിയുടെ പ്രഭു) എന്നിവരുടെ സംയുക്ത സൈന്യത്തെ 1412 ലെ ചലഗാൻ യുദ്ധത്തിൽ പരാജയപ്പെടുത്തി. പിന്നീട് അദ്ദേഹം ബിസ്തം ബേഗിൽ നിന്ന് സൊൾത്താനിയയുടെ ഗവർണർ സ്ഥാനം പിൻവലിക്കുകയും 1415 ൽ ജഹാൻ ഷായ്ക്കു നൽകുകയും ചെയ്തു. 1417 ലും 1418 സെപ്റ്റംബർ 20 ലുമായി അദ്ദേഹം ഖ്വറ ഉസ്മാനെ തുടർച്ചയായി പരാജയപ്പെടുത്തി. ഖ്വറ ഉസ്മാന് അഭയം നൽകിയതിന്റെ മറുപടിയായി അന്ന് മാമെലൂക്ക് ഭരണത്തിൻ കീഴിലായിരുന്ന ഐന്റാബിലേക്ക് മിന്നലാക്രമണങ്ങളും നടത്തി.
1418 ഒക്ടോബറിൽ അദ്ദേഹത്തിന്റെ മകനും നാമനിർദ്ദേശം ചെയ്യപ്പെട്ട സുൽത്താനുമായ പിർബുദാഗു് മരണമടയുകയും ഇത് ഖ്വറ യൂസഫിനെ ദിവസങ്ങളോളം ദുഃഖത്തിലാഴ്ത്തുകയും ചെയ്തു.
1420-ൽ മെഹ്മദ് ഒന്നാമനുമായിച്ചേർന്ന് തിമൂറിഡ് വിരുദ്ധ സഖ്യത്തിന് ശക്തികൂട്ടാൻ ശ്രമിച്ചുവെങ്കിലും അതു നിഷ്ഫലമായിത്തീർന്നു.
മരണം
1420 നവംബർ 17 ന്‌ ഷാരൂഖിനെതിരേ (കീഴടങ്ങുവാൻ ആവശ്യപ്പെട്ടിരുന്നു) യുദ്ധത്തിനിറങ്ങുന്ന വഴിയിൽ അദ്ദേഹം മരണമടഞ്ഞു. അഹ്മദ്‌ ഫരീദുൻ ബേയുടെ "മൻഷാത്ത്-ഉസ്-സലാത്തിൻ" അനുസരിച്ച് ഷാരൂഖിന്റെ ഫത്‌നാമ (എൻ‌സൈക്ലോപീഡിയ ഇറാനിക്ക അനുസരിച്ച് "യുദ്ധ വിജയങ്ങൾ പ്രഖ്യാപിക്കുന്ന വിളംബരങ്ങളേയും കത്തുകളെയും സൂചിപ്പിക്കാൻ ഉപയോഗിക്കുന്ന പദം അല്ലെങ്കിൽ സൈനിക നടപടികളുടെ വിജയകരമായ സമാപനം കുറിക്കുന്ന പദം”) മെഹ്മദ് ഒന്നാമന് അയയ്ക്കപ്പെടുകയും ഖ്വറ യൂസഫിന്റെ മരണത്തിന് തൊട്ടുപിന്നാലെ അദ്ദേഹത്തിന്റെ ഭണ്ഡാരം മരുമക്കളായ ഖസാൻ ബെഗും (ഖ്വാജാ മിസ്രിന്റെ പുത്രൻ) സൈനൽ ബെഗും മോഷ്ടിച്ച അവ്‌നിക്കിലേക്ക് കൊണ്ടുപോകുകയും ചെയ്തു. ഷാ മുഹമ്മദും ഖ്വറ ഇസ്‌കന്ദറും ഗഞ്ചയിലേക്കും ബർദയിലേക്കും പിൻവാങ്ങി. ജഹാൻ ഷാ തന്റെ പിതാവിന്റെ മൃതദേഹം അദ്ദേഹത്തിന്റെ പൂർവ്വിക പട്ടണമായ എർസിസിൽ സംസ്‌കരിക്കാനായി കൊണ്ടുപോയി.
അവലംബം
വർഗ്ഗം:1357-ൽ ജനിച്ചവർ വർഗ്ഗം:1420-ൽ മരിച്ചവർ
നവധാന്യ
നവധാന്യ എന്നത്പ്രകൃതി സംരക്ഷണം, ജൈവ കൃഷി, കർഷകരുടെ അവകാശങ്ങൾ, വിത്തു സംരക്ഷണം എന്നിവയ്ക്കു വേണ്ടി പ്രവർത്തിക്കുന്ന സർക്കാരിതര സംഘടനയാണ്(NGO)സ്ഥാപകരിൽ ഒരാളുംവെട്ടിത്തുറുന്നു പറയുന്ന അംഗവുമായ വന്ദന ശിവ ഊർജ്ജതന്ത്രജ്ഞയും എഴുത്തുകാരിയും പ്രകൃതി സംരക്ഷണ പ്രവർത്തകയും ആണ്. ശസ്ത്രജ്ഞയും പരിസ്ഥിതി പ്രവർത്തകയുമായ ഡോ. വന്ദന ശിവ പരിസ്ഥിതി തൽപ്പരർക്കു് പിന്തുണ നൽകാനും മാർഗ്ഗ നിർദ്ദേശം നൽകാനുമായി സ്ഥാപിച്ച RFSTE(NResearch Foundation for science, Technology and Ecology) യുടെ ഒരു പദ്ധ്തിയായാണ് 1984ൽ നവധാന്യ തുടങ്ങിയത്. "നവധാന്യ" എന്ന്തു കൊണ്ട് അർഥമാക്കുന്നത് ഭാരതത്തിന്റെ ഭക്ഷ്യ സുരക്ഷയുടെ കൂട്ടായ ഉറവിടം എന്നാണ്.
നവധാന്യ ടെറ മെദ്രെ സ്ലൊ ഫുഡ് മൂവ്മെന്റിന്റെ അംഗമാണ്.ഭാരതത്തിലെ16 സംസ്ഥാനങ്ങളിലെ വിത്തു സോക്ഷിപ്പുകാരുടേയും ജൈവ കർഷകരുടേയും കൂട്ടായ്മയാണ്.
54 രാജ്യത്ത് സമൂഹ വിത്തു ഖജനാവുകൾ (seed bank) ഉണ്ടാക്കുന്നതിനുവ്ശേണ്ട സഹായങ്ങൾ നവധാന്യ ചെയ്യുകയുണ്ടായി. 500000 കർഷകരെ "ഭക്ഷ്യ പരമാധികാര" food sovereignty )(ത്തിലും സ്ഥായിയായ കൃഷിയി (sustainable agriculture) ലും രണ്ടു പതിറ്റാണ്ടായി പരിശീലിപ്പിച്ചു. വലിയരിടനിലക്കാരില്ലാത്ത കച്ചവടം, ജൈവ ശൃംഗല വില്പന മേളകൾ നടത്തുന്നതിനു വേണ്ട സഹായങ്ങൾ ചെയ്തു കൊടുത്തു ഉത്തരാഞ്ചലിലെ ഡൂൺ താഴ്വരയിൽ ബീജ വിദ്യാപീഠം എന്ന് പേരിൽ ജൈവ വൈവിദ്ധ്യ സംരക്ഷണ- ജൈവ കൃഷി വിദ്യാഭ്യാസ കേന്ദ്രം തുടങ്ങിയിട്ടുണ്ട്. ജനിതക എൻജിനീയറിങ്ങിനെ വിമർശിക്കുന്നുണ്ട്. ജൈവ വൈവിദ്ധ്യ-സാസ്കാരിക വൈവിദ്ധ്യ സംരക്ഷണ വനിത മുന്നേറ്റ പ്രസ്ഥാനമാണ് നരത്ന അവകാശപ്പെടുന്നു
അവലംബംs
{{Reflist|2}
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ പരിസ്ഥിതിസംരക്ഷണ സംഘടനകൾ
ഐ. രാമറൈ
എട്ടാം ലോക്‌സഭയിലേയ്ക്ക് കാസർഗോഡ് ലോക്‌സഭാമണ്ഡലത്തിൽ നിന്നും തിരഞ്ഞെടുക്കപ്പെട്ട വ്യക്തിയാണ് '''ഐ. രാമറൈ'''. ഇദ്ദേഹം ഇന്ത്യൻ നാഷണൽ കോൺഗ്രസ് (ഐ)യുടെ പ്രവർത്തകനായിരുന്നു.
അവലംബം
വർഗ്ഗം:എട്ടാം ലോക്‌സഭയിലെ അംഗങ്ങൾ
അബു സൈദ് അബുൽ ഖൈർ
പേർഷ്യയിൽ ജീവിച്ചിരുന്ന സൂഫി വര്യനും, കവിയുമായിരുന്നു അബു സൈദ് അബുൽ ഖൈർ (7,12, 967 - 12,01,1049)
പച്ചമരുന്ന് കച്ചവടക്കാരനും, ഭിഷഗ്വരനും, സൂഫിയുമായ പിതാവിൻറെ മകനായി പേർഷ്യയിലെ ഖുറാസാനിൽ ജനിച്ച അബു സൈദ് നിഷാപൂരിൽ താമസിച്ചു ഇസ്ലാമിക പഠനം പൂർത്തീകരിക്കുകയും 23 വയസ്സിൽ സൂഫിസത്തിലേക്ക് പൂർണ്ണ ശ്രദ്ധപതിപ്പിക്കുകയുമായിരുന്നു. ഇബ്നു സീന അടക്കം നിരവധി മഹത്തുക്കൾ ഇദ്ദേഹത്തിൽ നിന്നും ജ്ഞാനം ആർജ്ജിച്ചിട്ടുണ്ട്.
സൂഫിസത്തിൻറെ വളർച്ചയിൽ അതുല്യ സംഭാവനകൾ അർപ്പിച്ച ഈ സന്യാസി വര്യൻറെ വൈശിഷ്ട്ട രചനയാണ് അസർ അൽ തൗഹീദ്   (اسرارالتوحید, /  The Mysteries of Unification/  നിഗൂഢമായ ഏകീകരണം) എന്ന വിഖ്യാത ആധ്യാത്മിക ഗ്രന്ഥം. ഇതിൻറെ ക്രോഡീകരണം അബുൽ ഖൈറിൻറെ പേരമകനും പ്രസിദ്ധ സൂഫിയുമായിരുന്ന മുഹമ്മദ് ഇബ്നു മുനവ്വറാണ് നിർവ്വഹിച്ചത്.
അവലംബം
വർഗ്ഗം:സൂഫികൾ വർഗ്ഗം:ഇസ്ലാമികതത്ത്വചിന്തകർ വർഗ്ഗം:സൂഫി കവികൾ
ഉസ്താദ് (ചലച്ചിത്രം)
1999 ഇൽ പുറത്തിറങ്ങിയ മോഹൻലാൽ നായക വേഷത്തിൽ എത്തിയ ഒരു മലയാളം സിനിമയാണ് ഉസ്താദ് (English: Master). രഞ്ജിത്ത് എഴുതി സിബി മലയിൽ സംവിധാനം ചെയ്ത ഈ സിനിമ നിർമിച്ചത് ഷാജി കൈലാസ് രഞ്ജിത്ത് ആണ്.
അഭിനേതാക്കൾ
വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
ചീനിക്കൽ
മലപ്പുറം ജില്ലയിൽ, പൂക്കോട്ടൂർ പഞ്ചായത്തിൽ അത്താണിക്കലിനും , അറവങ്കര ന്യൂ ബസാറിനും ഇടയിൽ കിടക്കുന്ന ഒരു സ്ഥലമാണ് ചീനിക്കൽ. പൂക്കോട്ടൂർ പഞ്ചായത്തിലെ 13,14,15 വാർഡുകളിലായാണ് ചീനിക്കൽ പ്രദേശം സ്ഥിതി ചെയ്യുന്നത്. 1921 ലെ പൂക്കോട്ടൂർ യുദ്ധ സമയത്ത് ചീനിക്കൽ പാപ്പാട്ടുങ്ങൽ പാലം പോരാളികൾ തകർത്തിരുന്നു. പിന്നീട് ബ്രിട്ടീഷ് പട്ടാളം എത്തി പാലം തകർത്തത് കണ്ട് മടങ്ങി പോവുകയും പിറ്റേ ദിവസം വീണ്ടും വന്ന് പാപ്പാട്ടുങ്ങൽ ജുമാമസ്ജിദ് നിർമ്മാണാവശ്യാർത്ഥം ശേഖരിച്ച മരങ്ങൾ എടുത്ത് പാലം പുനർ നിർമ്മിക്കുകയും പട്ടാളം പൂക്കോട്ടൂരിലേക്ക് നീങ്ങുകയും ചെയ്തു.
പൊതു വിവരങ്ങൾ
പടിഞ്ഞാറ് വെള്ളൂരും, കിഴക്ക് പുല്ലാര മൂചിക്കലും അതിർത്തി പങ്കിടുന്നു. ഒരു എൽ.പി. സ്കൂളും രണ്ട് അങ്കൻ വാടിയും ഒരു ജുമാമസ്ജിദും,രണ്ട് നമസ്കാര പള്ളിയും,ഒരു മദ്രസയും   ഈ പ്രദേശത്തുണ്ട്. ജനങ്ങളിൽ അധികവും കൂലി പണി ചെയ്തു ജീവിക്കുന്നു. ചീനി മരങ്ങൾ തിങ്ങി നിറഞ്ഞ പ്രദേശം ആയതു കൊണ്ട് ഈ പേര് അന്നത്തെ ജനങ്ങൾ "ചീനിക്കൽ" എന്നു വിളിച്ചു പോന്നു. ഇപ്പോൾ ഇവിടെ അധികം ചീനി മരങ്ങൾ ഒന്നും ഇല്ല. വയലുകൾ അധികവും മണ്ണിട്ട്‌ മൂടി. തോടും കുളങ്ങളും ഇല്ലാതെ ആയി.നാഷനൽ ഹൈവേ 213 ഈ ഗ്രാമത്തിലൂടെയാണ് കടന്ന് പോവുന്നത്. അശോക് ലൈലാന്റ് ഷോറൂം, ടൈൽസ് & സാനിറ്ററി സാധങ്ങളുടെ മൂന്ന് മൊത്ത വിതരണ കേന്ദ്രം., സോഫാ & കർട്ടൻ ഷോപ്പ്, ഫർണിച്ചർ ഷോപ്പ്, ഒരു പലചരക്ക് കട,രണ്ട് ഹോട്ടൽ,ഒരു ഇൻടസ്ട്രിയൽ വർക്ക് ഷോപ്പ്,ഹോളോബ്രിക്സ് കമ്പനി,സിമന്റ് വിൽപന ഷോപ്പ്...തുടങ്ങിയവയാണ് ഈ കൊച്ചു ഗ്രാമത്തിലെ വാണീജ്യ വ്യവസായ സ്ഥാപനങ്ങൾ.
H V M ഇംഗ്ലീഷ് മീഡിയം നഴ്‌സറി ചീനിക്കൽ
2005 ലാണ് എച് വി എം മദ്രസ കമ്മറ്റിയുടെ കീഴിൽ ഇംഗ്ലീഷ് മീഡിയം നഴ്‌സറി ആരംഭിച്ചത്. 70 ൽ പരം കുട്ടികൾ ഇവിടെ പഠിക്കുന്നു. ഏപ്രിൽ മാസത്തിൽ വാർഷികവും കുട്ടികളുടെ കലാപരിപാടികളും നടക്കാറുണ്ട്.
വെള്ളൂർ പാപ്പാട്ടുങ്ങൽ റഹ്മാനിയ ജുമാ മസ്ജിദ്
ഒരു നൂറ്റാണ്ടിലധികം പഴക്കവും പാരമ്പര്യവുമുള്ള ജുമാമസ്ജിദാണ് വെള്ളൂർ പാപ്പാട്ടുങ്ങൽ റഹ്‌മാനിയ ജുമാമസ്ജിദ്.നാഷനൽ ഹൈവേയുടെ(എൻ എച്ച് 213) സമീപം ചീനിക്കൽ അറവങ്കര പ്രദേശങ്ങൾക്ക് മദ്ധ്യേ പ്രശാന്തസുന്തരമായ വയലോരത്ത് സ്ഥിതി ചെയ്യുന്നു. 700 ൽ പരം വരുന്ന മുസ്ലിം കുടുംബങ്ങളുടെ ആത്മീയ കേന്ദ്രമാണിത്.
ഹിദായത്തുൽ വിൽദാൻ മദ്രസ
1960 കളിലാണ് ചീനിക്കലിൽ മദ്രസ സ്ഥാപിക്കുന്നത്. സമസ്ത കേരള ഇസ്ലാം മത വിദ്യാഭ്യാസ ബോർഡിന്റെ അംഗീകാരത്തഓടെ പ്രവർത്തിക്കുന്നഈ മദ്രസയിൽ ഹയർ സെക്കണ്ടറി വരെ പഠനം നടത്തുന്നു.
മേസോസോറസ്
മൺ മറഞ്ഞു പോയ ഒരു പുരാതന ഉരഗം ആണ് മേസോസോറസ്. തുടക്ക പേർമിയൻ കാലത്ത് ആണ് ഇവ ജീവിച്ചിരുന്നത്. വെള്ളത്തിലേക്ക്‌ തിരിച്ചു പോയ ആദ്യ ഉരഗങ്ങളിൽ ഒന്നാണ് ഇവ. ഏകദേശം 1 മീറ്റർ നീളം വെച്ചിരുന്ന ഇവയ്ക്ക് വിരലുകൾക്കുമധ്യേയുളള ചർമ്മം ഉണ്ടായിരുന്നു (ജാലപാദിയായിരുന്നു). സൗത്ത് അമേരിക്ക, സൗത്ത് ആഫ്രിക്ക എന്നിവിടങ്ങളിൽ നിന്നുമാണ് ഫോസ്സിൽ കിട്ടിയിടുള്ളത്.
ചീനിക്കൽ
അൻസാറുൽ ഇസ്ലാം ദർസ്
മദ്രസ പഠനം കഴിഞ്ഞവർക്കും, മറ്റ് നാടുകളിൽ നിന്ന് മത പഠനത്തിനു വരുന്നവർക്കും പള്ളിയിൽ വെച്ച്  പള്ളി ഖാസിയുടെ നേതൃത്വത്തിൽ ദർസ് നടത്തുന്നു.
മേസോസോറസ്
അവലംബം
വർഗ്ഗം:പുരാതനകാലത്തെ ഉരഗങ്ങൾ വർഗ്ഗം:പുരാതനജീവികൾ
ചീനിക്കൽ
ഹിദായത്തുൽ മുസ്ലിമീൻ പൂർവ്വ വിദ്യാർഥി സമാജം
ചീനിക്കൽ പ്രദേശത്തിന്റെ മത സാംസ്കാരിക രംഗങ്ങളിൽ നിറഞ്ഞ് നിന്നിരുന്ന ഈ സമാജം 1978 ലാണ് സ്ഥാപിതമായത്.
ബദ്രീങ്ങളുടെ ആണ്ട് നേർച്ച
എല്ലാ വർഷവും റമസാൻ മാസം 17 നാണ് ബദർ ശുഹദാക്കളുടെ പേരിലുള്ള ആണ്ട് നേർച്ച നടക്കുന്നത്.
ഓമാനൂർ ശുഹദാ നേർച്ച.
ഓമാനൂരിൽ വെച്ച് രക്തസാക്ഷികളായ പോരാളികളുടെ സ്മരണ നിലനിർത്തുന്നതിനു വേണ്ടി അറബി മാസം ദുൽ ഹജ്ജ് 7 നാണ് ഓമാനൂർ നേർച്ച നടക്കുന്നത്.
മുഹ്‌യുദ്ധീൻ ശൈഖ് ആണ്ട് നേർച്ച
റബീഉൽ ആഖിർ മാസത്തിലാണ് മുഹ്‌യുദ്ധീൻ ശൈഖ് (റ) വിന്റെ പേരിലുള്ള ആണ്ട് നേർച്ച നടക്കുന്നത്.
നബിദിനം
അറബ് മാസം റബീഉൽ അവ്വൽ 12 നാണ് നബിദിനം ആഘോഷിക്കുന്നത്.
കലാ കായിക പ്രവർത്തനങ്ങൾ
കാസ്ക് ക്ലബ്ബ് (CHEENIKKAL ARTS & SPORTS CLUB) ആണ് ചീനിക്കലിന്റെ കലാ കായിക പ്രവർത്തനങ്ങൾക്ക് നേതൃത്വം കൊടുക്കുന്നത്. ഫുട്ബോൾ, ക്രിക്കറ്റ്,വോളിബാൾ, ഷട്ടിൽ തുടങ്ങിയവയാണ് ചീനിക്കലിന്റെ പ്രധാന കായിക ഇനങ്ങൾ
പുറത്തേക്കുള്ള കണ്ണികൾ
=അവലംബം=
വർഗ്ഗം:മലപ്പുറം ജില്ലയിലെ ഗ്രാമങ്ങൾ
ബെൽത്തങ്ങടി
കർണാടകയിലെ ദക്ഷിണകന്നഡ ജില്ലയിലെ ഒരു നഗര പഞ്ചായത്തും ബെൽത്തങ്ങടി താലൂക്കിന്റെ ആസ്ഥാനവുമാണ് ബെൽത്തങ്ങടി. (ഇംഗ്ലീഷ്: Belthangady, കന്നഡ: ಬೆಳ್ತಂಗಡಿ)
ജനസംഖ്യ
2011-ലെ ജനസംഖ്യാകണക്കെടുപ്പ് പ്രകാരം ഇവിടുത്തെ ജനസംഖ്യ: 7,635.
വിദ്യാഭ്യാസസ്ഥാപനങ്ങൾ
ബെൽത്തങ്ങടിയിലും സമീപപ്രദേശങ്ങളിലുമുള്ള വിദ്യാഭ്യാസ സ്ഥാപനങ്ങൾ:
ഭൂമിശാസ്ത്ര വിവരണം
ബെൽത്തങ്ങടി സ്ഥിതി ചെയ്യുന്നത്: 13.9833°N, 75.3°W. സമുദ്രനിരപ്പിൽ നിന്ന് ഏകദേശം 685 മീറ്റർ (2247 അടി) ഉയരത്തിലാണ് ഈ സ്ഥലം.
അവലംബം
വർഗ്ഗം:കർണ്ണാടകത്തിലെ പട്ടണങ്ങൾ
കൊടുങ്ങല്ലൂർ കളരി
കൊടുങ്ങല്ലൂർ കളരി നളന്ദ തക്ഷശില സർവ്വകലാശാലകൾപോലെ ലോകപ്രശസ്തമായിരുന്നു. കൊടുങ്ങല്ലൂരിലെ കോവിലകങ്ങളിൽ സകല വിജ്ഞാനം തേടി ദൂരദേശങ്ങളിൽ നിന്നുവരെ വിദ്യാർത്ഥികൾ എത്തുമായിരുന്നു. കൊടുങ്ങല്ലൂർ തമ്പുരാക്കന്മാരുടെ ശിക്ഷണത്തിൽ വൈദ്യം, തർക്കം, ജ്യോതിഷം, വ്യാകരണം, മീമാംസ, എന്നിങ്ങനെ വിജ്ഞാനത്തിന്റെ സർവ്വശാഖകളിലും ജാതിമതഭേതമന്യേ ഒട്ടനവധി പ്രതിഭകളെ വാർത്തെടുത്തിട്ടുണ്ട്‌.
വെണ്മണി പ്രസ്ഥാനം എന്ന മലയാള കാവ്യശാഖ കൊടുങ്ങല്ലൂർ കളരിയുടെ സംഭാവനയായിരുന്നു. കൊടുങ്ങല്ലൂർ കുഞ്ഞിക്കുട്ടൻ തമ്പുരാന്റെ മഹാഭാരതം തർജ്ജമയും ഈ കാലയളവിലായിരുന്നു.
അവലംബം
വർഗ്ഗം:കൊടുങ്ങല്ലൂർ വർഗ്ഗം:തൃശ്ശൂർ ജില്ലയുടെ ചരിത്രം വർഗ്ഗം:തൃശ്ശൂർ ജില്ലയിലെ വിദ്യാഭ്യാസം
സുധീർ
‌
മലയാളചലച്ചിത്ര അഭിനേതാവാണ് സുധീർ. 95 ചലച്ചിത്രങ്ങളിൽ അഭിനയിച്ചിട്ടുണ്ട്. സത്യത്തിന്റെ നിഴലിൽ എന്ന ചിത്രത്തിന് മികച്ച നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചു.
പുറം കണ്ണികൾ
വർഗ്ഗം:2004-ൽ മരിച്ചവർ വർഗ്ഗം:സെപ്റ്റംബർ 17-ന് മരിച്ചവർ വർഗ്ഗം:മികച്ച നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:മലയാളചലച്ചിത്രനടന്മാർ
സീനനത്തേസിയ
ഓവിരാപ്ടോർ വിഭാഗത്തിൽ പെടുന്ന ഒരു ദിനോസർ ആണ് സീനനത്തേസിയ. അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഉസ്ബെക്കിസ്ഥാനിൽ നിന്നും ആണ്. 1993-1994ൽ ആണ് ഇവയുടെ വിവരണവും വർഗ്ഗീകരണവും നടന്നത്. ജെനുസിന്റെ അടിസ്ഥാനം ആയ ആദ്യ ഫോസ്സിൽ ഹോലോ ടൈപ്പ് N 401/12457 ആണ്. ഇതിനു ശേഷം മറ്റൊരു ഫോസ്സിൽ കൂടി കിട്ടുകയുണ്ടായി (N 402/12457). കണ്ടെത്തിയിടുള്ള രണ്ടു ഫോസ്സിലും പ്രായപൂർത്തി ആയ ദിനോസറുകൾ ആണ് എന്ന് സ്ഥിരീകരിച്ചിട്ടുണ്ട്.
ശാരീരിക ഘടന
വളരെ ചെറിയ ദിനോസർ ആയിരുന്നു ഇവ ഏകദേശം 2 അടി നീളവും ,1. 4 കിലോ ഭാരവും മാത്രമേ ഉണ്ടായിരുന്നുള്ളു.
ടകറ്റോ കാസിൽ
ജപ്പാനിലെ തെക്കൻ നാഗാനോ പ്രിഫെക്ചറിലെ ഇന നഗരത്തിൽ സ്ഥിതി ചെയ്യുന്ന ഒരു ജാപ്പനീസ് കോട്ടയാണ് ടകറ്റോ കാസിൽ (高遠城, Takatō-jō). എഡോ കാലഘട്ടത്തിന്റെ അവസാനത്തിൽ, ടകറ്റോ ഡൊമെയ്‌നിലെ ഡൈമിയോ, നൈറ്റോ വംശത്തിന്റെ കേഡറ്റ് ശാഖയുടെ ആസ്ഥാനമായിരുന്നു ടകറ്റോ കാസിൽ. കബൂട്ടോ കാസിൽ (兜山城, കബുട്ടോ-ജോ) എന്നും ഈ കോട്ട അറിയപ്പെട്ടിരുന്നു. പതിനാറാം നൂറ്റാണ്ടിൽ എപ്പോഴോ പണികഴിപ്പിച്ച ഈ കോട്ട ഇപ്പോൾ ഏറെക്കുറെ ജീർണ്ണാവസ്ഥയിലാണ്.
ചരിത്രം
ടകാട്ടോ കാസിലിന്റെ നിർമ്മാണത്തിന്റെ യഥാർത്ഥ തീയതി അജ്ഞാതമാണ്. എന്നിരുന്നാലും, അതിന്റെ നിർമ്മാണത്തിന് മുമ്പ്, അതേ സൈറ്റിൽ യഥാർത്ഥത്തിൽ മറ്റൊരു കോട്ട ഉണ്ടായിരുന്നു. അത് കാമകുര കാലഘട്ടം മുതൽ പ്രദേശത്ത് ആധിപത്യം പുലർത്തിയിരുന്ന സുവ വംശത്തിലെ ടകാട്ടോ വംശജരുടെ നിയന്ത്രണത്തിലായിരുന്നു.
സുവ യോറിഷിഗെക്ക് ടകെഡ വംശവുമായി സഖ്യമുണ്ടായിരുന്നു. എന്നാൽ 1545-ൽ തെക്കൻ ഷിനാനോ പ്രവിശ്യ കീഴടക്കാനുള്ള തന്റെ പ്രചാരണത്തിനിടെ ടകെഡ ഷിംഗൻ ഇത് തകർക്കുകയും കോട്ട ടകെഡ സൈന്യം പിടിച്ചെടുക്കുകയും ചെയ്തു. ടകറ്റോ യോറിത്‌സുഗു തന്റെ സഖ്യകക്ഷികളായ ഒഗസവാര നാഗടോക്കി, തൊസാവ യോറിച്ചിക്ക എന്നിവരിൽ നിന്നുള്ള പിന്തുണയെ ആശ്രയിച്ചു. എന്നിരുന്നാലും, അദ്ദേഹത്തെ സഹായിക്കുന്നതിൽ അവർ പരാജയപ്പെട്ടു. ടകെഡ വംശത്തിന് കീഴിൽ, സമകാലിക സൈനിക ഡിസൈൻ രീതികൾക്ക് അനുസൃതമായി കോട്ട പൂർണ്ണമായും പുനർനിർമ്മിച്ചു. അദ്ദേഹത്തിന്റെ സൈനിക തന്ത്രജ്ഞനായ യമമോട്ടോ കൻസുക് വികസിപ്പിച്ച ഒരു ലേഔട്ട് ഉപയോഗിച്ച് ഷിംഗൻ കോട്ട തന്റെ നിലനിർത്തിയിരുന്ന അക്കിയാമ നൊബുടോമോയ്ക്കും പിന്നീട് അദ്ദേഹത്തിന്റെ മകൻ ടകെഡ കട്സുയോറിക്കും നൽകി. മിനോ പ്രവിശ്യയിലെ തന്റെ അധിനിവേശം ആരംഭിക്കാൻ ഷിംഗൻ കോട്ട ഉപയോഗിച്ചു. ഇത് അവനെ ഒഡാ നോബുനാഗയുമായി സംഘർഷത്തിലേക്ക് നയിച്ചു. കൂടാതെ 1572-ൽ ക്യോട്ടോയിലേക്കുള്ള തന്റെ അവസാന കാമ്പെയ്‌ൻ ആരംഭിച്ചതും ടകാടോ കാസിലിൽ നിന്നാണ്. ഷിംഗന്റെ മരണശേഷം കോട്ടയുടെ ചുമതല ടകെഡ കത്സുയോരിയുടെ ഇളയ സഹോദരനായ നിഷിന മോറിനോബുവിന് നൽകി.
1582-ലെ ടെമോകുസാൻ യുദ്ധത്തിൽ ഒഡാ നൊബുനാഗയുടെ മകൻ ഒഡാ നൊബുടഡയുടെ മേൽ കോട്ട വീണു. 50,000 സൈനികർ, ടകെഡ വംശത്തിന്റെ പക്ഷത്ത് 3000 ഡിഫൻഡർമാർ നിഷിന മോറിനോബു അവസാനം വരെ ചെറുത്തുനിന്നു.
മൈജി ഗവൺമെന്റ് സ്ഥാപിക്കുകയും ഹാൻ സമ്പ്രദായം നിർത്തലാക്കുകയും ചെയ്തതിനെത്തുടർന്ന്, കോട്ടയുടെ ശേഷിക്കുന്ന ഘടനകൾ പൊളിച്ചുമാറ്റുകയും, അതിജീവിച്ച കവാടങ്ങൾ അടുത്തുള്ള ക്ഷേത്രങ്ങൾക്ക് സംഭാവന നൽകുകയും അല്ലെങ്കിൽ സ്വകാര്യ ഉടമകൾക്ക് വിൽക്കുകയും ചെയ്തു. കാസിൽ സൈറ്റ് ടകാറ്റോ കാസിൽ റൂയിൻസ് പാർക്ക് ആയി മാറി (高遠城址公園, Takatōjōshi Kōen), വസന്തകാലത്ത് അതിന്റെ സകുര പുഷ്പങ്ങൾക്ക് പേരുകേട്ടതാണ്. മൈജി കാലഘട്ടത്തിലാണ് ചെറി പൂക്കൾ നട്ടത്.
പുറംകണ്ണികൾ
വർഗ്ഗം:ജപ്പാനിലെ നശിപ്പിക്കപ്പെട്ട കോട്ടകൾ വർഗ്ഗം:ജപ്പാനിലെ ചരിത്ര സ്ഥലങ്ങൾ വർഗ്ഗം:ജപ്പാനിലെ 100 മികച്ച കോട്ടകൾ
ആണവമലിനീകരണം
ആണവമലിനീകരണം എന്നത് ആണവവസ്തുക്കളുടെ പ്രതലങ്ങളിലേയോ അല്ലെങ്കിൽ ഖരം, ദ്രാവകം, വാതകം (മനുഷ്യശരീരം ഉൾപ്പെടെ) എന്നിവയിലേയോ നിക്ഷേപമോ അല്ലെങ്കിൽ സാന്നിധ്യമോ ആണ്. അവയുടെ സാന്നിധ്യം അപ്രതീക്ഷിതവും അഭിലഷണീയമല്ലാത്തതുമായിരിക്കും (International Atomic Energy Agency - IAEA യുടെ നിർവ്വചനത്തിൽ നിന്ന്).
മലിനവസ്തുക്കളുടെ ആണവവിഘടനം കാരണം ഇങ്ങനെയുള്ള മലിനികരണം ഒരു അപകടസാധ്യത കാണിക്കുന്നു. അയോണീകരണം നടത്തുന്ന ദോഷകരമായ പ്രസരണങ്ങളായ ആൽഫാ കണങ്ങൾ അല്ലെങ്കിൽ ബീറ്റാ കണങ്ങൾ, ഗാമാ കിരണങ്ങൾ അല്ലെങ്കിൽ ന്യൂട്രോണുകൾ എന്നിവ അവ പുറപ്പെടുവിപ്പിക്കുന്നു. മലിനീകരണവസ്തുവിന്റെ സാന്ദ്രത, പുറപ്പെടുവിക്കുന്ന പ്രസരണത്തിന്റെ തരം, ശരീരത്തിലെ അവയവങ്ങളിലേക്കുള്ള മലിനീകരണത്തിന്റെ സാമീപ്യം എന്നിവയാണ് അപകടസാധ്യതയുടെ അളവിനെ നിർണ്ണയിക്കുന്നത്. ഇടത്ത്‌|ലഘുചിത്രം|200x200ബിന്ദു|ആണവ വികിരണത്തെകുറിച്ച് ജാഗ്രതപെടുത്തുന്ന ചിഹ്നം
ബിഎഡ്
വിദ്യാലയങ്ങളിൽ അധ്യാപക വൃത്തി നടത്താൻ യോഗ്യതയായി കണക്കാക്കുന്ന ഒരു ബാച്ചിലർ ബിരുദ കോഴ്സ് ആണ് ബിഎഡ്( A Bachelor of Education (B.Ed) ഇതിനുപുറമെ ചില രാജ്യങ്ങൾ അധിക പ്രവർത്തനങ്ങളും നടത്തിയാണ് ഒരാളെ ബോധനത്തിനുള്ള യോഗ്യത നൽകുന്നത്.
വടക്കെ അമേരിക്ക
വടക്കെ അമേരിക്കയിൽ അഞ്ചു വർഷം നീണ്ടു നിൽക്കുന്നതാണ് ബിഎഡ് കോഴ്സ്. കാനഡയിലും ബിഎഡ് ബിരുദമാണ് അധ്യാപനത്തിനായി പരിഗണിക്കുന്നത്. കൂടാതെ ലോകത്തെ മിക്ക രാജ്യങ്ങളിലും അധ്യാപക യോഗ്യതക്കായി മാനദണ്ഡമായി ഈ കോഴ്സ് പരിഗണിച്ചുവരുന്നു.
അതിശയ ഉലകം
2012-ൽ ഇറങ്ങിയ ഒരു  തമിഴ് ചലച്ചിത്രം ആണ് അതിശയ ഉലകം. ശക്തി സ്കോട്ട്, ബാനു ചിത്ര എന്നിവർ ആണ് ഇതിന്റെ നിർമാതാക്കൾ.
കഥ
നീലകണ്ഠൻ എന്ന ശാസ്ത്രജ്ഞൻ സമയ യാത്ര യന്ത്രം കണ്ടുപിടിക്കുന്നതും പുരാതന കാലത്തിലേക്ക് യാത്ര ചെയ്യുന്നതും ആണ് കഥ. ദിനോസർ അടക്കം നിരവധി പുരാതന ജീവികളെ ചിത്രത്തിൽ കാണാം.
അവലംബം
വർഗ്ഗം:ദിനോസർ ചലച്ചിത്രങ്ങൾ
എഡ്സൺ ബ്രാഹെയ്ദ്
എഡ്സൺ റെനെ ബ്രാഹെയ്ദ് (ജനനം: 1983 ഏപ്രിൽ 8) ഒരു ഡച്ച് ഫുട്ബോൾ കളിക്കാരനാണ്. ഇപ്പോൾ യു.എസ്.എൽ ക്ലബ്ബ് ഓസ്റ്റിൻ ബോൾഡ് എഫ്സിക്ക് വേണ്ടി ലെഫ്റ്റ് ബാക്ക് ആയി കളിക്കുന്നു. 2003-ൽ എറെഡിവിസി സൈറ്റായ ഉത്രെച്റ്റിൽ ബ്രാഹെയ്ദ് തന്റെ കരിയറിന് തുടക്കം കുറിച്ചു. ഒരു സ്വതന്ത്ര ട്രാൻസ്ഫറിലൂടെ 2007-ൽ എഫ്സി ട്വെന്റിലേക്ക് മാറുകയായിരുന്നു. 2009-ൽ ജർമ്മൻ ബണ്ടെസ്ലിഗ ക്ലബ് ബയേൺ മ്യൂണിച്ചാണ് അദ്ദേഹം € 2 മില്ല്യൻ കരാറിലേർപ്പെട്ടത്.
കയൂസെ വർഗം
കയൂസെ എന്നറിയപ്പെടുന്നത് ഐക്യനാടുകളിലെ ഒറിഗോണിൽ അധിവസിക്കുന്ന ഒരു അമേരിക്കൻ ഇന്ത്യൻ വർഗ്ഗമാണ്. കയൂസെ വർഗ്ഗക്കാർ, “ഉമാതില്ല”, “വല്ലാ വല്ലാ” ഇന്ത്യൻ വർഗ്ഗക്കാരുമായി ചേർന്ന് വടക്കു കിഴക്കൻ ഒറിഗോണിൽ ഒരു റിസർവ്വഷനും പ്രാദേശിക ഭരണവും പങ്കുവയ്ക്കുന്നു. ഈ സംയോജിത റിസർവ്വേഷൻ “കോൺഫെഡറേറ്റഡ് ട്രൈബ്‍സ് ഓഫ് ദ ഉമാതില്ല ഇന്ത്യൻ റിസർവ്വേഷൻ” എന്ന പേരിൽ അറിയപ്പെടുന്നു. ഈ റിസർവ്വേഷൻ ഒറിഗോണിലെ പെന്റിൽട്ടണിൽ, ബ്ലൂ മൌണ്ടൻസിൻറെ അടിവാരത്തിലാണ് സ്ഥിതി ചെയ്യുന്നത്.
കയൂസെ ഇന്ത്യൻ വംശജർ അവരുടെയിടയിൽ ഇപ്പോൾ ഉപയോഗത്തിലില്ലാത്ത കയൂസെ ഭാഷയിൽ അറിയപ്പെടുന്നത് “ലിക്സിയു” (Liksiyu) എന്നാണ്. അവരുടെ യഥാർത്ഥ അധിവാസമേഖലകൾ  നിലനിന്നിരുന്നത് ഇന്നത്തെ വടക്കു കിഴക്കൻ ഒറിഗോണും  തെക്കുകിഴക്കൻ വാഷിംഗ്ടണും ആയിരുന്നു. നെസ് പെർസ് ഇന്ത്യൻ വംശജരുടെ കീഴിലുണ്ടായിരുന്ന പ്രദേശങ്ങളുടെ സമീപസ്ഥ പ്രദേശങ്ങളിൽ കഴിഞ്ഞിരുന്ന ഇവർക്ക് നെസ് പെർസുകളുമായി അടുത്ത സംസർഗ്ഗവുമുണ്ടായിരുന്നു. സമതലമേഖലയിലെ വർ‌ഗ്ഗക്കാരെപ്പോലെ കയൂസെകളും യുദ്ധനൈപുണ്യമുള്ളവരും കുതിരസവാരിയിൽ അഗ്രഗണ്യരുമായിരുന്നു. ഇവർ “കയൂസെ പോണി” (Cayuse pony) എന്ന ഒരു തരം ഉയരം കുറഞ്ഞ കാലുകളുള്ളതും പിൻഭാഗം നീളം കൂടിയതുമായി കുതിരവർഗ്ഗത്തെ വികസിപ്പിച്ചെടുക്കുയും ചെയ്തിരുന്നു. . 1855 ൽ കയൂസെ വർഗ്ഗക്കാർ പരമ്പരാഗതമായി തങ്ങളുടെ അധീനതയിലുണ്ടായിരുന്ന ഭൂരിഭാഗം പ്രദേശങ്ങളും അമേരിക്കൻ ഐക്യനാടുകളുമായുണ്ടാക്കിയ ചില ഉടമ്പടികൾ പ്രകാരം വിട്ടുകൊടുക്കുകയും ഉമത്തില്ല റിസർവേഷനിലേയ്ക്കു പിൻവലിയുകയും അവിടെ ഒരു കോൺഫെഡറേറ്റഡ് ഗോത്രമായി കഴിഞ്ഞുവരികയും ചെയ്തു.
പ്രകൃതിവാതകം
പ്രകൃതിയിൽ നിന്നും ലഭിക്കുന്ന ഹൈഡ്രോകാർബൺ വാതകമിശ്രിത്തെ പൊതുവിൽ പറയുന്ന നാമധേയമാണ് പ്രകൃതി വാതകം. മീഥെയ്ൻ ആണ് ഭൂരിഭാഗവും അടങ്ങിയിട്ടുള്ളത്. ഇതുകൂടാതെ കാർബൺ ഡയോക്സൈഡ്, നൈട്രജൻ, ഹൈഡ്രജൻ സൾഫൈഡ് തുടങ്ങിയ വാതകങ്ങളും ഇതിൽ അടങ്ങിയിരിക്കുന്നു. നല്ലൊരു ഇന്ധനമാണ് പ്രകൃതിവാതകം. വൈദ്യുതോത്പാദനത്തിനും പാചകത്തിനും മറ്റ് ആവശ്യങ്ങൾക്കും പ്രകൃതിവാതകം ഉപയോഗിച്ചുവരുന്നു. കൽക്കരിപ്പാടങ്ങളോടു ചേർന്നാണ് മിക്കവാറും പ്രകൃതിവാതകത്തിന്റെ സ്രോതസ്സുകൾ കാണപ്പെടാറ്. ഭൂമിയിൽ വളരെ ആഴത്തിൽ പാറയിടുക്കുകളിലും മറ്റുമായി കുടങ്ങിക്കിടക്കുന്ന വാതകമാണിത്.
തരങ്ങൾ
പ്രകൃതി വാതകങ്ങൾ അവ ഉല്പാദിപ്പിക്കുന്ന അല്ലെങ്കിൽ ലഭിക്കുന്ന രീതി അനുസരിച്ചു പല തരത്തിലുണ്ട്.
ജൈവ വാതകം
സൂക്ഷ്മാണുക്കൾ, ഓക്സിജന്റെ അസാന്നിധ്യത്തിൽ, അഴുകുന്ന ജൈവവസ്തുക്കളിൽ പ്രവർത്തിക്കുമ്പോഴുണ്ടാകുന്ന വാതകങ്ങളുടെ മിശ്രിതമാണ് ജൈവ വാതകം. ഇതിൽ, 55-70 ശതമാനം നിറമോ മണമോ ഇല്ലാത്ത മീഥെയ്ൻ വാതകവും, 30-45 ശതമാനത്തോളം കാർബൺ ഡൈ ഓക്സൈഡും ചെറിയതോതിൽ ഹൈഡ്രജൻ സൾഫൈഡ്, നൈട്രജൻ, കാർബൺ മോണോക്സൈഡ്, ഈർപ്പം സിൽഒക്സയൻസ് എന്നിവയും അടങ്ങിയിരിക്കുന്നു. മീഥെയ്ൻ വാതകമാണ് കത്താനായി ഉപയോഗിക്കുന്നത്. കരിയോ പുകയോ ഇല്ലാത്ത ഇളം നീലനിറത്തിലുള്ള ജ്വാലയോടെ കത്തുന്ന ഈ വാതകം സുരക്ഷിതവും വിഷമില്ലാത്തതുമായ ഒരു ജൈവഇന്ധനം ആണ്.
സമ്മർദ്ദിത സംഭരണം
ശുദ്ധീകരിച്ച പ്രകൃതിവാതകത്തെ മർദ്ദമുപയോഗിച്ച് ചുരുക്കി സിലിണ്ടറുകളിലും മറ്റുമായി സൂക്ഷിച്ചുവയ്ക്കാം. വാഹനങ്ങളിലും മറ്റും ഇന്ധനമായി ഇത് ഉപയോഗിക്കുകയും ചെയ്യാം. സമ്മർദ്ദിത പ്രകൃതിവാതകം എന്നാണ് ഇത് അറിയപ്പെടുന്നത്
ദ്രവീകൃത സംഭരണം
ശുദ്ധീകരിച്ച പ്രകൃതിവാതകത്തെ തണുപ്പിച്ച് ദ്രാവകമാക്കി മാറ്റി സൂക്ഷിക്കുന്നതിനെയാണ് ദ്രവീകൃത പ്രകൃതിവാതകം എന്നു പറയുന്നത്. അതിശീത താപനിലകളിൽ മാത്രമേ ദ്രവീകൃത പ്രകൃതിവാതകം സുരക്ഷിതമായി സൂക്ഷിക്കാനാകൂ.
ക്യൂകെൻഹോഫ്
ക്യൂകെൻഹോഫ് (ഇംഗ്ലീഷ്: "അടുക്കളത്തോട്ടം", ഡച്ച് ഉച്ചാരണം: [køːkə (n) ˌɦɔf]) യൂറോപ്പിലെ ഗാർഡൻ എന്നും അറിയപ്പെടുന്ന ഇത് ലോകത്തിലെ ഏറ്റവും വലിയ പൂന്തോട്ടങ്ങളിൽ ഒന്നാണ്. നെതർലാൻഡ്സിലെ തെക്കൻ ഹോളണ്ടിൽ ലിസ്സെയിൽ സ്ഥിതിചെയ്യുന്നു. ക്യൂകെൻഹോഫ് പാർക്കിൻറെ ഔദ്യോഗിക വെബ്സൈറ്റനുസരിച്ച്, പൂക്കൾ ഉണ്ടാകുന്ന ഏകദേശം 7 ലക്ഷം ബൾബുകൾ വർഷംതോറും നട്ടുപിടിപ്പിക്കുന്നു. ഇത് 32 ഹെക്ടർ (79 ഏക്കർ) വിസ്തൃതിയിലാണ് ഈ പൂന്തോട്ടം കാണപ്പെടുന്നത്.
ബാഹ്യ ലിങ്കുകൾ
വർഗ്ഗം:നെതർലൻഡ്സിലെ പൂന്തോട്ടങ്ങൾ
കടക്കാട്‌ ശ്രീ ഭദ്രകാളീ ക്ഷേത്രം
പന്തളം പത്തനംതിട്ട റൂട്ടിൽ 1.5 കിലോമീറ്റർ കിഴക്കു മാറി കടയ്ക്കാട് ശ്രീ ഭദ്രകാളീ ക്ഷേത്രം സ്ഥിതി ചെയ്യുന്നു. കേരളത്തിലെ അതിപുരാതനമായ ക്ഷേത്രങ്ങളിൽ മാത്രം കാണപ്പെടുന്ന കോലപ്രതിഷ്ഠയാണ് ഈ ക്ഷേത്രത്തിലെ പ്രധാന പ്രതിഷ്ഠ. ഈ ക്ഷേത്രത്തിൽ എല്ലാ മലയാളമാസത്തെയും നാലാമത്തെ വെള്ളിയാഴ്ച നടത്തി വരാറുള്ള വിശേഷാൽ ഗുരുതി പുഷ്പാഞ്ജലി വഴിപാട് കഴിക്കാൻ ധാരാളം ഭക്തജനങ്ങൾ എത്തിവരുന്നു.
അൽബിഡോ
ഒരു വസ്തുവിന്റെ പ്രതല പ്രതിഫലനശേഷിയുടെ പരിമാണമാണ് അൽബിഡോ. ലാറ്റിൻ പദമായ അൽബിഡോയുടെ അർത്ഥം വെളുപ്പ് എന്നാണ്. അത് അൽബസ് എന്ന പദത്തിൽനിന്ന് ഉണ്ടായതാണ്.
ഒരു വസ്തുവിന്റെ പ്രതലം പ്രതിഫലിപ്പിക്കുന്ന വികിരണത്തിന്റെ അളവും അതിൽ പതിച്ച വികിരണത്തിന്റെ അളവും തമ്മിലുള്ള അനുപാതമാണ് അൽബിഡോ. ഇത് ശതമാനകണക്കിലാണ് സാധാരണ പറയുന്നത്. പൂജ്യം മുതൽ ഒന്നുവരെയുള്ള അളവുകോലാണ് ഇതിന് ഉപയോഗിക്കുന്നത്. വികിരണം പൂർണ്ണമായി ആഗിരണം ചെയ്യുന്ന കറുത്ത പ്രതലത്തിന്റെ അൽബിഡോ പൂജ്യവും വികിരണം പൂർണ്ണമായി പ്രതിഫലിപ്പിക്കുന്ന വെളുത്ത പ്രതലത്തിന്റെ അൽബിഡോ ഒന്നുമായിരിക്കും.
അൽബിഡോ വികിരണത്തിന്റെ ആവ‍ൃത്തിയെ ആശ്രയിച്ചിരിക്കും. അൽബിഡോ സാധാരണയായി ദൃശ്യപ്രകാശത്തിന്റെ ഏകദേശ പ്രതിഫലനശേഷിയാണ് കാണിക്കുന്നത്. ലാംബേർഷ്യൻ പ്രതലങ്ങൾക്ക് ഒഴികേ അൽബിഡോ പൂർണ്ണമായും പതനവികിരണത്തിന്റെ ദിശയെ ആശ്രയിച്ചിരിക്കും. ലാംബേർഷ്യൻ പ്രതലങ്ങൾ എല്ലാദിശയിലും വികിരണങ്ങൾ ചിതറിക്കുന്നതിനാൽ അവയുടെ അൽബിഡോ പതനവികിരണത്തിനെ ആശ്രയിക്കുന്നില്ല. ഒരു പ്രതലത്തിന്റെ വികിരണ പ്രതിഫലന സ്വഭാവത്തിനെ വ്യക്തമായി സൂചിപ്പിക്കുന്നതിന് ഉഭയദിശാ പ്രതിഫലന വിതരണ ഫങ്ഷൻ ആവശ്യമാണ്. എന്നാൽ അൽബിഡോ ഒരു ആദ്യധാരണ രൂപീകരിക്കുന്നതിന് വളരെ സഹായകമാണ്.
1760 ൽ ഫോട്ടോമെട്രിയ എന്ന പുസ്തകത്തിൽ ജോഹാൻ ഹെൻറി ലാബേർട്ട് ആണ് അൽബി‍ഡോ ആദ്യമായി ഉപയോഗിച്ചത്.
അവലംബം
വർഗ്ഗം:വിദ്യുത്കാന്തിക പ്രസരണം വർഗ്ഗം:വികിരണം
ട്രിവാൻഡ്രം സാൻസ്ക്രിറ്റ് സീരീസ്
ലഘുചിത്രം|ട്രിവാൻഡ്രം സാൻസ്ക്രിറ്റ് സീരീസിലെ കാവ്യരത്ന എന്ന ഗ്രന്ഥത്തിന്റെ കവർ ഇരുപതാം നൂറ്റാണ്ടിന്റെ തുടക്കത്തിൽ ശ്രീമൂലം തിരുനാൾ രാമവർമ്മ രാജാവിന്റെ നിർദ്ദേശപ്രകാരം തിരുവിതാംകൂർ സർക്കാർ അച്ചുകൂടത്തിൽ നിന്നും പ്രസിദ്ധീകരിച്ച ഗ്രന്ഥങ്ങളുടെ പരമ്പരയായിരുന്നു അനന്തശയന ഗ്രന്ഥാവലി. തിരുവിതാംകൂർ സംസ്‌കൃതഗ്രന്ഥ സീരീസ് എന്ന പേരിൽ പിൽക്കാലത്തു് പ്രസിദ്ധമായി. രാജകൊട്ടാരം വക താളിയോല ഗ്രന്ഥശേഖരത്തിന്റെ സൂക്ഷിപ്പുകാരനായിരുന്ന ടി. ഗണപതി ശാസ്ത്രി എന്ന സംസ്‌കൃതപണ്ഡിതനായിരുന്നു ‘അനന്തശയനഗ്രന്ഥാവലി’യുടെ ക്യൂറേറ്റർ. നൂറിലധികം ഗ്രന്ഥങ്ങൾ ഈ പരമ്പരയുടെ ഭാഗമായി പ്രസിദ്ധീകരിക്കപ്പെട്ടിട്ടുണ്ട്.
കൊട്ടാരം കൈയെഴുത്തുപ്രതികൾ സംഘടിപ്പിക്കാനുള്ള പദ്ധതി, ഏഴു വോള്യങ്ങളിലായി കൈയെഴുത്തുപ്രതികളുടെ ഒരു കാറ്റലോഗ് തയ്യാറാക്കൽ (സംസ്കൃത ഗ്രന്ഥസൂചി )എന്നിവ ഈ പദ്ധതി പ്രകാരം നടന്നു. 1409 കൈയെഴുത്തുപ്രതികൾ ശേഖരിച്ചു. സംസ്‌കൃത സാഹിത്യത്തിലെ അമൂല്യമായ രചനകാളായിരുന്നു ഇവയിൽ മിക്കതും. സാഹിത്യവിഷയങ്ങൾ, കവിതകൾ, നാടകം, വാചാടോപം, വ്യാകരണം; ദാർശനിക വിഷയങ്ങൾ, നൈല്യ, വേദാന്ത, മീമാംസ, രാഷ്ട്രീയം, നിയമം, വാസ്തുവിദ്യ മുതലായവയെല്ലാം ഇതിലുൾപ്പെട്ടിരുന്നു.
ഭാസനാടക ചക്രം
എട്ടു നൂറ്റാണ്ടുകളോളം ലഭ്യമല്ലാതിരുന്ന ഭാസകൃതികൾ, ശാസ്ത്രികളുടെ ശ്രമ ഫലമായാണ് വീണ്ടെടുത്തത്. 1910ൽ, തെക്കൻ തിരുവിതാംകൂറിലെ പത്മനാഭപുരത്തിനടുത്തുള്ള മണലിക്കര കല്പകമംഗലത്തുമഠത്തിൽ നിന്ന് ഗണപതി ശാസ്ത്രികൾ അവ കണ്ടെടുത്തു. കൂടിയാട്ടത്തിൽ ഉപയോഗിച്ചിരുന്ന പത്തു സംസ്‌കൃത രൂപകങ്ങളുടെ താളിയോലഗ്രന്ഥങ്ങളായിരുന്നു ഇവ. 20 അക്ഷരങ്ങളുടെ പതിപ്പത്തു വരികളുള്ള 105 ഓലകളിലായിരുന്നു ഈ രചനകൾ. പഴയ മലയാളം ഗ്രന്ഥലിപിയിൽ എഴുതിയിരുന്ന സംസ്‌കൃതകൃതികളായ ഈ കൃതികൾ ഭാസനാടകചക്രം എന്ന പേരിൽ 1912ൽ ശാസ്ത്രികൾ പ്രസിദ്ധീകരിച്ചു. സ്വപ്നവാസവദത്തം, പ്രതിജ്ഞായൗഗന്ധരായണം, പഞ്ചരാത്രം, ചാരുദത്തം, ദൂതഘടോൽക്കചം, അവിമാരകം, ബാലചരിതം, കർണഭാരം, ഊരുഭംഗം, മധ്യമവ്യായോഗം, ദൂതവാക്യം, അഭിഷേകനാടകം, പ്രതിമാനാടകം എന്നിവ ഉൾപ്പെട്ടതായിരുന്നു ‘ഭാസനാടകചക്രം.
പരമ്പരയിലെ മറ്റ് ഗ്രന്ഥങ്ങൾ
1907-ൽ മൂന്നാം പുസ്തകം പ്രസിദ്ധീകരിക്കപ്പെട്ടു. വാമനഭട്ടബാണന്റെ നളാഭ്യുദയം കാവ്യമാണ് അത്. തുടർന്ന് ഈ ഗ്രന്ഥാവലിയിൽ മഹായാന ബുദ്ധമതത്തെക്കുറിച്ചുള്ള കൃതിയായ മജ്ഞുശ്രീമൂലകൽപ്പയുടെ പ്രസിദ്ധീകരണമുൾപ്പെടെ ആകെ 266 പുസ്തകങ്ങൾ ഇതിനകം പ്രസിദ്ധീകരിച്ചു. അവയുടെ പട്ടിക.
അവലംബം
വർഗ്ഗം:സംസ്കൃത ഗ്രന്ഥങ്ങൾ
മൂവീസ് നൗ
ഹോളിവുഡ് സിനിമകൾ അവതരിപ്പിക്കുന്ന ഒരു ഇന്ത്യൻ മൂവീസ് ചാനലാണ് മൂവീസ് നൗ. 1080i, 5.1 സറൗണ്ട് സൗണ്ട് എന്നിവയുടെ ചിത്ര ഗുണമേന്മയോടെ 2010 ഡിസംബർ 19-ന് ഇത് സമാരംഭിച്ചു. പ്രത്യേക സിനിമകൾക്കായുള്ള തമിഴ് ഫീഡിലും ഇത് ലഭ്യമാണ്. ടൈംസ് ഗ്രൂപ്പിന്റെ ഉടമസ്ഥതയിലുള്ളതാണ് ചാനൽ.
2016 ജൂണിൽ, ടൈംസ് നെറ്റ്‌വർക്ക് മൂവീസ് നൗ 2 എന്ന പേരിൽ മറ്റൊരു ചാനൽ ആരംഭിക്കാൻ തീരുമാനിച്ചു, അത് പിന്നീട് MNX എന്ന് പുനർനാമകരണം ചെയ്യപ്പെട്ടു.
2017 ജൂലൈയിൽ, മൂവീസ് നൗ 2 ഹോളിവുഡിലെ MNX ചാനലായി പുനർനാമകരണം ചെയ്യപ്പെട്ടു. MGM നിർമ്മിച്ചതോ വിതരണം ചെയ്യുന്നതോ ആയ സിനിമകളിൽ നിന്നുള്ള എക്‌സ്‌ക്ലൂസീവ് ഉള്ളടക്ക ലൈസൻസിംഗും വാൾട്ട് ഡിസ്‌നി സ്റ്റുഡിയോസ്, മാർവൽ സ്റ്റുഡിയോസ്, 20-ആം സെഞ്ച്വറി സ്റ്റുഡിയോസ്, പാരാമൗണ്ട് പിക്‌ചേഴ്‌സ്, യൂണിവേഴ്സൽ സ്റ്റുഡിയോസ്, വാർണർ ബ്രോസ്, ലയൺസ്ഗേറ്റ് എന്നിവയിൽ നിന്നുള്ള ഉള്ളടക്ക ലൈസൻസിംഗും ഇതിന് ഉണ്ട്.
നിപാ വൈറസ്
ചരിത്രം
ലഘുചിത്രം|325x325ബിന്ദു|നിപ്പാ വൈറസിന്റെ ഭൂമിശാസ്ത്രപരമായ വ്യാപനം. പഴം തീനിവവ്വാലുകളുടെ ആവസവ്യവസ്ഥയും ഏതാണ്ട് ഇതേ ഭൂമിശാസ്ത്ര ഘടനയാണ് കാണിക്കുന്നത്.
1997 ലെ ആഗോള കാലാവസ്ഥാ പ്രതിഭാസമായ എൽനിനോ മലേഷ്യൻ കാടുകളെ വരൾച്ചയിലേക്ക് നയിച്ചു. മരങ്ങളും ഫലങ്ങളും കരിഞ്ഞുണങ്ങി. പല മൃഗങ്ങളും പക്ഷികളും കൃഷിയിടങ്ങളിലേക്കിറങ്ങി. കാടുകളിലെ പഴങ്ങളും മറ്റും തിന്നു ജീവിച്ച മലേഷ്യൻ നരിച്ചീറുകൾ കൂടി കൃഷിയിടങ്ങളിലേക്ക് എത്തി. അധികം വൈകാതെ മലേഷ്യയിലെ വൻ പന്നിഫാമുകളിലെ പന്നികളെ അജ്ഞാതമായ ഒരു രോഗം ബാധിച്ചുതുടങ്ങി. പന്നികൾ കൂട്ടമായി ചത്തൊടുങ്ങി. സമാനമായ രോഗം മനുഷ്യരെയും ബാധിച്ചു തുടങ്ങിയപ്പോളാണ് ഈ അവസ്ഥ ഏറെ ഭീഷണമായത്. 1999 ൽ, 257 പേർക്കാണ് രോഗം ബാധിച്ചത്. ഇതിൽ 105 ആളുകൾ മരണപ്പെടുകയും ചെയ്തു. മലേഷ്യയിലെ കാമ്പുങ് ബാറു സുങ്ഹായ് നിപാ എന്ന പ്രദേശത്തെ ഒരു രോഗിയിൽ നിന്ന് ആദ്യം വേർതിരിച്ചെടുത്തതുകൊണ്ട് നിപ്പാ വൈറസ് എന്ന പേര് നൽകി. .
ജൈവവർഗ്ഗീകരണം
Table legend: "*" denotes type species.
വൈറസ് ഘടന
പാരാമിക്സോവൈറിഡേ ഫാമിലിയിലെ അംഗമാണ് നിപാ വൈറസ്. ഇവ വ്യത്യസ്ത ഘടനയോടുകൂടിയവയാണ്, 40 മുതൽ 600 nm വരെ വ്യാസമുണ്ട് കൊഴുപ്പ് കൊണ്ടുള്ള ആവരണത്തിനകത്ത് ഒരു RNA ജനിതകപദാർത്ഥം  എക്സ്റേ ക്രിസ്റ്റലോഗ്രാഫിയുടെ സഹായത്തോടെയാണ് ഇതിന്റെ ഘടന നിർണ്ണയിച്ചിരിക്കുന്നത്.
സാംക്രമികത
വൈറസ് ബാധയുള്ള റ്റീറോപ്പസ് വവ്വാലുകൾ നിന്നോ പന്നികളിൽ നിന്നോ മനുഷ്യരിലേക്ക് പകരാൻ സാധ്യതയുണ്ട്. രോഗം ബാധിച്ച മനുഷ്യരിൽ നിന്ന് മറ്റ് മനുഷ്യരിലേക്കും പകരാം. അസുഖബാധയുള്ളവരെ പരിചരിക്കുന്നവരിലേക്ക് രോഗം പകരാൻ വളരെ വലിയ സാധ്യതയുണ്ട്. വൈറസ് ബാധയുള്ള വവ്വാലുകളുടെ കാഷ്ഠം കലർന്ന പാനീയങ്ങളും വവ്വാൽ കടിച്ച പഴങ്ങളും മറ്റും കഴിക്കുന്നതിലൂടെയും പകരാം.
ചികിത്സ
നിപ്പാ വൈറസ്സ് ബാധക്ക് കൃത്യമായ ചികിത്സ ലോകത്തൊരിടത്തും ഇതുവരെ നിലവിൽ വന്നിട്ടില്ല. ലക്ഷണങ്ങൾക്ക് മാത്രമായുള്ള ചികിത്സയാണ് ഇന്ന് നിലവിലുള്ളത്. രോഗപ്രതിരോധശേഷി കൂടുതൽ ഉള്ളവർ രക്ഷപ്പെടുന്നു അല്ലാത്തവർ വൈറസിന്റെ പ്രവർത്തനത്തിൽ അസുഖം മൂർഛിച്ച് മരണപ്പെടുന്നു. റിബാവൈറിൻ എന്ന മോണോക്ലോണൽ ആന്റിബോഡി നിപ്പാവൈറസിനെതിരെ ഫലപ്രദമാണെന്ന് പരീക്ഷണശാലകളിൽ തെളിഞ്ഞിട്ടുണ്ടെങ്കിലും മനുഷ്യരിൽ ഉപയോഗിക്കാനുള്ള അനുമതി അതിനു ലഭിച്ചിട്ടില്ല. രോഗം ബാധിച്ചശേഷമുള്ള പ്രതിരോധപ്രവർത്തനരീതിയിൽ നിപാ ജി. ഗ്ലൈക്കോപ്രോട്ടീനിനെ തകർക്കുന്ന മൊണോക്ലോണൽ ആന്റിബോഡി ചികിത്സ ഉപയോഗത്തിലുണ്ട്. മലേറിയക്കെതിരെ ഉപയോഗിക്കുന്ന ക്ലോറോക്വിൻ വർഗ്ഗത്തിൽ പെടുന്ന മരുന്നുകൾ നിപ്പാ വൈറസിന്റെ വളർച്ചയെ തടയുന്നതായി കണ്ടെത്തിയിട്ടുണ്ട് എങ്കിലും അതിന്റെ ഉപയോഗം മൂലം ചികിത്സാരംഗത്ത് പ്രത്യേകമായ ഫലസിദ്ധി ഉറപ്പു വരുത്തിയിട്ടില്ല. എം.102.4 എന്നറിയപ്പെടുന്ന ഒരു മോണോക്ലോണൽ ആന്റിബോഡി, ആസ്റ്റ്രേലിയയിൽ രോഗം ബാധിച്ചു മരിക്കാറായ രോഗികളിൽ അവസാന ശ്രമമെന്ന നിലയിൽ പരീക്ഷണാർത്ഥം ഉപയോഗിച്ച് വികസിപ്പിച്ചുവരുന്നുണ്ട്.
പ്രതിരോധ പ്രവർത്തനങ്ങൾ
അസുഖം വന്നതിനു ശേഷമുള്ള ചികിത്സ അത്ര ഫലപ്രദമല്ല. അതുകൊണ്ടുതന്നെ പ്രതിരോധമാണ് ഏറ്റവും പ്രധാനം.